NOVA RUSKA PONUDA SRBIMA: Evo šta je Putin spremio za Srbiju (INFO) | DNEVNE\nNOVA RUSKA PONUDA SRBIMA: Evo šta je Putin spremio za Srbiju (INFO)\nRuski predsednik Vladimir Putin izdao je najbližim saradnicima nalog da spreme “ponudu za Srbiju” koja bi podrazumevala ekonomsku saradnju, ali i vojnu pomoć zemlji koju u Moskvi vidi kao “poslednjeg iskrenog saveznika na Balkanu”.\n“Rusiji je jako stalo da Srbija bude što jača i stabilnija država. Predsednik Putin smatra da je sada trenutak da se pred Srbiju, koja je suočena sa strašnim ucenama i pritiscima Zapada, izađe sa ponudom koju neće moći da odbije”, prenosi odlično obavešteni diplomatski izvor Informera, čovek koji je imao lični kontakt sa predsednikom Ruske Federacije.\nKako se saznaje, “ruska ponuda” neće Srbiju uslovljavati prekidom pregovora o pridruživanju sa Evropskom unijom, a podrazumevaće, pre svega, pomoć u modernizaciji vojske i ekonomije.\n“Rusija je spremna da vam isporuči najmoderniju vojnu tehniku, avione, helikoptere, čak i raketni sistem S-300, koji bi bio ključni faktor u odbijanju eventulane agresije. U trenutku kada Amerikanci najavljuju da će Hrvatima pokloniti samovozne višecevne bacače čiji je domet 300 km, Srbija bi mogla da ima adekvatan odgovor”, objašnjava izvor lista.\nPrema njegovim rečima, “Putinov paket” podrazumevao bi i vrlo konkretnu i opipljivu ekonomsku pomoć.\n“Moskva je spremna da u Srbiju investira pet milijardi evra u roku od tri godine. Ponudićemo velike investicije u infrastrukturu, železnicu… Posebno velika ulaganja bila bi u gasne elektrane, koje bi Srbiju pretvorile u energetskog lidera regiona. Takođe, rusko tržište bi se potpuno, bez ikakvih ograničenja, otvorilo za sve proizvode iz Srbije”, nabraja sagovornik lista.


Dunović uputio zahtjev za ocjenu ustavnosti Zakona o zdravstvenom osiguranju – Kantonalni odbor Demokratske fronte Sarajevo\nPotpredsjednik Federacije BiH Milan Dunović uputio je danas Ustavnom sudu Federacije BiH zahtjev za ocjenu ustavnosti te zahtjev za privremenu mjeru na Zakon o zdravstvenom osiguranju Federacije Bosne i Hercegovine.\nDunović je mišljenja da se dijelom ovog zakona osporavaju prava na liječenje u Federaciji BiH onoj djeci koja nisu, iz bilo kojeg razloga, u mogućnosti da pohađaju osnovnu školu.\nKako ističe, time se krši i Konvencija o pravima djeteta u kojom je, između ostalog, navedeno da “države-potpisnice priznaju pravo djeteta da uživa najviši standard zdravlja koji je moguće dostići, i da ima pristup institucijama za liječenje i zdravstvenu rehabilitaciju.”\n“Nažalost, u Federaciji postoji veliki broj djece koja nisu zdravstveno osigurana”, navodi Dunović.\nDodaje da su na navedenu problematiku upućivali i Ombudsmeni za ljudska prava BiH, koji su naglasili da svako dijete u BiH treba imati jednako pravo pristupa i jednake mogućnosti u ostvarivanju zdravstvene zaštite, bez diskriminacije po bilo kojem osnovu, navodi se u saopćenju iz Kabineta potpredsjednika FBiH Milana Dunovića.


29.08.2015 u 22:07\nPripadnici Ministarstva unutrašnjih poslova Uprave saobraćajne policije zaustavili su dva autobusa sa ukupno 96 migranata s falsifikovanim ispravama, izjavio je ministar unutrašnjih poslova Nebojša Stefanović. Kako je rekao, autobus privatnog prevoznika zaustavljen je kod naplatne stanice „Nais” i tom prilikom utvrđeno je da se u njemu nalaze 84 migranta s falsifikovanim ispravama. Na kontrolnom...\nPoruka iz Evrope: ne dolazite, tražite azil od kuće\nProšlog vikenda mađarska policija je iz voza koji saobraća za Minhen „skinula” 175 ilegalnih migranata. Ta vest brzo se pronela među izbeglicama koje su uspele da se dokopaju oboda Evrope. Asošijeted pres javlja da nevladine organizacije kritikuju mađarske vlasti što tako podstiču migrante da se obrate krijumčarima ljudi i da u Austriju pređu peške, taksijima, privatnim automobilima ili...\n23.08.2015 u 12:00\nBEOGRAD – Srpsko-makedonsku granicu u prethodnih 12 sati prešao je veći broj migranata, a registrovano je više od 1.500 ljudi koji su izrazili nameru da zatraže azil u Srbiji, izjavio je danas ministar unutrašnjih poslova Nebojša Stefanović, koji je naglasio da je bezbednosna situacija stabilna. Stefanović je, u izjavi Tanjugu, naglasio da se Srbija i MUP staraju da i bezbednost migranata bude...\n23.08.2015 u 15:23\nTuča migranata u centru Beograda, jedan povređen\nBEOGRAD – U centru Beograda, kod autobuske stanice danas je tuči dve grupe migranata povređena jedna osoba, potvrđeno je Tanjugu u MUP-u.\n23.08.2015 u 11:41\nĐEVĐELIJA – Železnička stanica u Đevđeliji, prvom gradu na ulasku iz Grčke u Makedoniju, gde su okupljeni migranti sa Bliskog istoka, bila je prethodne večeri prepuna, prisutna je bila nervoza, ali nije bilo incidenata i guranja da bi se ušlo u vanredne vagone ka Tabanovcima, graničnom prelazu sa Srbijom. Da bi ušli u vagone, migranti su čekali u redu, vidno uzbuđeni, uprkos umoru i iscrpljenosti...\n23.08.2015 u 10:00\nMaloletni migranti laka meta za trgovace ljudima\nBEOGRAD – Maloletni migranti bez roditeljske pratnje su laka meta za trgovce ljudima, upozorio je danas Dragan Vulević iz Ministarstva za rad, boračka i socijalna pitanja i poručio da je neophodno da sve institucije u Srbiji deluju preventivno. On je kazao da se u prihvatnim centrima u Srbiji malonetnim migrantima pruža bezbednost, briga o zdravlju i egzistencijalni uslovi. Vulević je rekao RTS-u da...\n23.08.2015 u 09:06\nĐevđelija – Na graničnom prelazu Bogorodica i u Đevđeliji, gde se danima odvijala izbeglička drama, od ujutru gotovo da nema izbeglica, jer su makedonske vlasti u noći između subote i nedelje propustile nekoliko hiljada izbeglica preko svoje granice i transportovali ih ka Srbiji, javlja Tanjugov izveštač s lica mesta. U bezgraničnom prostoru juče se nalazilo samo stotinak migranata koji su čekali da budu propušteni, a grčki buldožeri ravnali su zemlju i skupljali đubre.


SNSD i partneri na izbore u FBiH idu sa zajedničkom "Srpskom listom"? – Fokus.ba\nSNSD i partneri na izbore u FBiH idu sa zajedničkom “Srpskom listom”?\nUjedinjenim političkim djelovanjem srpskih predstavnika moguće je poboljšati položaj Srba u Federaciji BiH /FBiH/ koji je nezavidan, rečeno je danas u Banjaluci na sastanku predstavnika političkih partija vladajuće većine u RS i udruženja Srba iz FBiH.\nGeneralni sekretar SNSD-a Luka Petrović rekao je da je neophodno pozvati sve političke subjekte, koji žele da podrže srpsku listu u FBiH, da bi bili delegirani kandidati koji mogu da dobiju najviše glasova u FBiH.\n“Time bi konačno Srbi u FBiH dobili svoje mjesto, ne samo kada je riječ o konstitutivnosti, nego i učešću u vlasti, što znači i garantovani opstanak na vjekovnim ognjištima”, rekao je novinarima Petrović.\nPredstavnici Srba u FBiH su ponovili da je neophodno formirati zajedničku srpsku listu, s ciljem izbornog uspjeha na svim nivoima.\nSastanku je prisustvovao i predsjednik Saveza Srba u regionu Miodrag Linta.


Početak zaštite konkurencije ili kraj vladavine prava u Srbiji?\nNenajavljeni uviđaji – početak zaštite konkurencije ili kraj vladavine prava u Srbiji?\nTokom poslednjih deset dana maja 2017. godine, Komisija za zaštitu konkurencije Republike Srbije je potpuno iznenada otvorila neuobičajeno veliki broj postupaka. Istovremeno, Komisija je najavila donošenje potpuno novog zakona o zaštiti konkurencije. Ukoliko se prilikom ocene skorašnjih događaja uzme u obzir novi Zakon o opštem upravnom postupku koji je stupio na snagu 1. juna 2017. godine, postoje jaki dokazi koji podupređuju tvrdnju da cilj koji se krije iza ovih radnji u stvari izigravanja snažnih zaštita ljudskih prava uvedenih novim Zakonom o opštem upravnom postupku i garantovane odredbama Evropske konvencije o ljudskim pravima i Ustavom Republike Srbije.\nTokom poslednjih deset dana maja 2017. godine, Komisija za zaštitu konkurencije Republike Srbije (u daljem tekstu: „Komisija“) odlučila je da se baci na posao i pokrene niz postupaka protiv društava za koja postoji sumnja da su učinila povrede konkurencije. Neuobičajeno visok broj nenajavljenih uviđaja, kao i pokretanje tri nova postupka u izuzetno kratkom vremenskom periodu, otvaraju pitanje – zašto baš sada?\nPoređenja radi, od usvajanja Zakona o zaštiti konkurencije 2009. godine, do maja 2017. godine, Komisija je svoje pravo da vrši nenajavljene uviđaje u poslovnim prostorijama privrednih društava iskoristila svega šest puta. Pitanje je, zbog čega je Komisija baš u ovom trenutku odlučila da podigne svoju igru na najviši nivo?\nDan nakon otvaranja poslednje u nizu istraga od strane Komisije, 1. juna 2017. godine stupio je na snagu dugo najavljivani i iščekivani Zakon o opštem upravnom postupku (u daljem tekstu: „Novi ZUP“) kojim se uređuju svi upravni postupci, uključujući i postupke u oblasti prava zaštite konkurencije. Novi ZUP uvodi mnoštvo suštinskih izmena u ovoj oblasti, te značajno podiže nivo zaštite ljudskih prava i procesnih garantija i time otvara put sveobuhvatnoj reformi srpskog upravnog prava.\nJedan od istaknutih i vrednih ciljeva Novog ZUP je i sveobuhvatno i temeljno usklađivanje njegovih pravila sa odredbama Evropske konvencije o ljudskim pravima (u daljem tekstu: „EKLJP“) i pravom Evropske unije (u daljem tekstu: „EU“). Iako još uvek na putu ka EU, Srbija je već više od jedne decenije strana ugovornica EKLJP i članica Saveta Evrope, a ujedno i jedna od država koje pred sudom u Strazburu broji najveći broj predmeta po stanovniku.\nU periodu pre početka primene Novog ZUP, Komisija je na osnovu Zakona o zaštiti konkurencije uživala sveobuhvatna i zabrinjavajuće široko postavljena ovlašćenja, kako u pogledu vođenje opsežnih istraga, tako i u pogledu izricanje vrtoglavo visokih novčanih kazni u slučaju povreda konkurencije. Praktično, Komisija je raspolagala, te nastavlja da raspolaže ovlašćenjima koja premašuju ovlašćenja javnog tužioca u krivičnom postupku, pri čemu je i ovlašćena da izriče najveće novčane kazne u srpskom pravu.\nS obzirom na tako široko postavljena ovlašćenja, očekivano bi bilo postojanje i jednako dalekosežnih i snažnih procesnih garancija, kako bi se postigla ravnoteža između istrage i odbrane, te obezbedilo pravično postupanje i usaglašenost sa odredbama EKLJP. Međutim, prethodni Zakon o opštem upravnom postupku u kombinaciji sa aktuelnim Zakonom o zaštiti konkurencije nije bio dovoljan za postizanje ovako ambicioznog cilja. U suštini, postupak zaštite konkurencije je do 1. juna 2017. godine dopuštao sledeće:\nGotovo je izvesno da postupanje Komisije nije zadovoljavalo stroge kriterijume zaštite ljudskih prava, propisane Ustavom Republike Srbije i odredbama EKLJP. Naime, istražna ovlašćenja Komisije bila su izuzetno široko postavljena, naročito u kontekstu jednog tipičnog upravnog postupka. Na primer, Komisija je imala pravo da vrši nenajavljene uviđaje – neočekivane inspekcije poslovnih i ličnih prostorija, kako bi prikupila dokaze i predmete za koje postoji opasnost uklanjanja. Komisija posmatra nenajavljene uviđaje kao izuzetno efikasno sredstvo prikupljanja podataka i dokaza, pri čemu je osnov te efikasnosti vrlo jednostavan: Komisiji, u saradnji sa policijom, nije bio potreban sudski nalog za sprovođenje uviđaja (dodatno, takav uviđaj nije mogao biti predmet neposredne naknadne sudske kontrole).\nNišta u Zakonu o zaštiti konkurencije ne zabranjuje Komisiji da tokom sprovođenja uviđaja „na slepo lovi” podatke (tzv. fishing expeditions) – bez naloga suda, te može da prikuplja dokaze koji uopšte nisu u vezi sa predmetom konkretne istrage i na osnovu istih onda pokrene novi, nezavisan postupak protiv istog učesnika na tržištu – kršeći na ovaj način kako Ustav Republike Srbije, tako i ustanovljenu praksu suda u Strazburu.\nOvlašćenje Komisije da zahteva dostavljanje podataka, čak i od „optuženog“ društva, praćeno je visokim novčanim kaznama u slučaju nepostupanja u skladu sa zahtevom. Ove kazne kreću se u rasponu od 500 evra do 5.000 evra dnevno, pri čemu iste ne mogu preći 10% ukupnog godišnjeg prihoda predmetnog učesnika na tržištu.\nIako u obavezi da to čini, Komisija je izuzetno retko pružala društvima pod istragom mogućnost održavanja usmene rasprave, čineći to njihovo pravo izuzetkom, umesto pravilom.\nNije postojalo posebno pravilo koje bi sprečilo Komisiju da slobodno razmenjuje podatke sa javnim tužiocima, bez obzira na način i postupak prikupljanja navedenih podataka.\nPovrh svega, Komisija predstavlja svojevrstan spoj tužilačke i kvazi-sudske funkcije („kadija te tuži, kadija ti sudi“), čime je dovedena u pitanje njena nepristrasnost prilikom odlučivanja (tzv. inkvizitorska predrasuda), a što je sveprisutna i često diskutovana tema u evropskim krugovima iz prava konkurencije, od vremena donošenja čuvene odluke u slučaju Menarini do danas.\nNovi ZUP je donet upravo u cilju okončanja ovakvih i sličnih praksi. Predmetni zakon je donet u martu 2016. godine sa neuobičajeno dugim rokom od 18 meseci za početak primene, a kako bi sve javne vlasti (uključujući ovde i Komisiju) bile u mogućnosti da se pripreme za njegovu primenu počev od 1. juna 2017. godine.\nKako je naglasio tadašnji ministar pravde i državne uprave (trenutno generalni sekretar predsednika Srbije), Nikola Selaković: „[P]o stupanju na snagu [Novog ZUP], građani će moći da se zaštite od akata i radnji koje na svakodnevnom nivou budu preduzimala tela sa javnim ovlašćenjima, a naročito od lošeg upravljanja i nepostojanja pravičnog postupka u pružanju javnih usluga„. Dalje, gospodin Selaković je dodao da je „cilj izrade i usvajanja Novog ZUP trostruk: da se poboljša funkcionisanje uprave, da se omogući bolje ostvarivanje i zaštita prava i interesa građana, kao i javni interesi, i omogući apsolutno uklapanje Srbije u Evropski upravni prostor.“ Tadašnji zamenik šefa Delegacije EU u Srbiji, Adriano Martins, dodao je da je predmetni zakon „od ključnog značaja za stvaranje moderne javne uprave koja bi u svom radu trebalo da se pridržava principa odgovornosti, transparentnosti i zakonitosti„.\nNovi ZUP uvodi niz novina koje pojednostavljuju razmenu informacija između javnih vlasti i privatnih lica tokom upravnog postupka, podižu nivo zaštite prava i interesa stranaka u postupku, te značajno ograničavaju nadležnosti upravnih organa. Stoga, Novi ZUP nedvosmisleno predstavlja prekretnicu za Komisiju – naročito ako se imaju u vidu njegove ključne nove odredbe predstavljene u nastavku:\nPrvo, Novi ZUP, kao lex posterior, sadrži odredbu koja mu daju prvenstvo nad posebnim zakonima kojima se uređuje upravni postupak u pojedinim oblastima. Naime, prema članu 3. Novog ZUP, određena pitanja upravnog postupka mogu se uređivati putem posebnog zakona (lex specialis), pod uslovom da isti ne smanjuje nivo zaštite prava stranaka zagarantovanih Novim ZUP (tzv. standard minimalne zaštite ljudskih prava). Prethodno navedeno se odnosi i na Zakon o zaštiti konkurencije. Drugim rečima, bilo koja posebna procesna pravila koja je Komisija primenjivala u skladu sa Zakonom o zaštiti konkurencije sada je potrebno pažljivo oceniti i ispitati u svetlu Novog ZUP. Ako navedena pravila nisu u skladu sa ljudskim pravima i procesnim garantijama uvedenim Novim ZUP, ista će ubuduće prestati da se primenjuju.\nDrugo, kada je reč o vremenskom važenju, Novi ZUP propisuje da će se svi postupci koji su 1. juna 2017. godine još uvek u toku voditi u skladu sa zakonom o opštem upravnom postupku koji je bio na snazi pre početka primene Novog ZUP. Prema tome, svaki postupak koji je pokrenut pre 1. juna 2017. godine okončaće se po starom zakonu koji, pored nedostatka odredbe o prvenstvu nad posebnim zakonima (uključujući ovde i Zakon o zaštiti konkurencije), propisuje znatno niže standarde zaštite stranaka u poređenju sa Novim ZUP.\nŠto se tiče uviđaja, postoje značajne razlike između Novog ZUP i važećeg Zakona o zaštiti konkurencije. U skladu sa novim pravilima, uviđaj u bilo kojim prostorijama, uopšteno govoreći, može biti odbijen iz svih razloga iz kojih svedok može uskratiti svedočenje, uključujući tu i izloženost znatnoj imovinskoj šteti i / ili krivičnom gonjenju (iste zaštitne mere se sada primenjuju i u pogledu zahteva Komisije za davanje informacija).\nKada je u pitanju sedište privrednog subjekta, Novi ZUP uvodi ključnu izmenu koja je od posebnog značaja za ispitni postupak Komisije: uviđaj u „stanu“ je moguć samo na osnovu sudskog naloga ili uz saglasnost vlasnika, odnosno držaoca. Članovi 6. i 8. EKLJP, ustanovljena praksa suda u Strazburu (npr. Société Colas Est protiv Francuske, Delta Pekárny protiv Češke Republike) i član 40. Ustava Republike Srbije, zahtevaju ekstenzivno tumačenje gore navedene odredbe, a na način da ista obuhvati i nepovredivost poslovnih prostorija.\nImajući u vidu suprematiju Novog ZUP nad bilo kojim drugim zakonom kojim se uređuje upravni postupak (uključujući i Zakon o zaštiti konkurencije), te njegove eksplicitne garantije o nepovredivosti prostorija, ovlašćenje Komisije da u narednom periodu vrši nenajavljene uviđaje bez prethodnog sudskog naloga ili saglasnosti učesnika na tržištu pod istragom preti da postane relikt prošlosti.\nPosmatrajući ponovo nenajavljene uviđaje i istrage koje je Komisija pokrenula krajem maja iz ugla Novog ZUP, dolazi se do potpuno novog zaključka. Uprkos osamnaestomesečnom periodu do stupanja na snagu novog zakona (tzv. vacatio legis), Komisija je izabrala da sprovede nenajavljene uviđaje i otvori istrage u poslednjem trenutku, i to baš pre 1. juna 2017. godine. Postoji značajan broj dokaza koji ukazuju da je osnovni cilj ovih novih istraga bio upravo pokušaj da se izigra Novi ZUP.\nVažeći Zakon o zaštiti konkurencije usvojen je 2009. godine i uspešno je izmenjen 2013. godine, sa generalno pozitivnim ocenama Evropske komisije i drugih zainteresovanih strana. Svi preostali nedostaci ovog zakona, makar bili strukturni, trebalo je da budu u potpunosti otklonjeni stupanjem na snagu Novog ZUP. Međutim, istovremeno javno saopštenje o donošenju kompletno novog zakon o zaštiti konkurencije zbog „potrebe za povećanom efikasnošću i omogućavanjem lakšeg sprovođenja prava konkurencije u Srbiji“ (kako je izjavio Miloje Obradović, predsednik Komisije), daje povoda za ozbiljne sumnje u stvarne namere najavljene zakonodavne reforme.\nSlično istragama pokrenutim krajem maja, u slučaju da je donošenje novog zakona o zaštiti konkurencije usmereno na to da se izigra / poništi sve što je postignuto Novim ZUP, te da se onemogući razvoj pravičnog postupanja u predmetima zaštite prava konkurencije, svi relevantni akteri – privatni i javni sektor, kao i šira javnost – moraju biti u konstantnoj pripravnosti i preduzeti odgovarajuće mere ukoliko se to pokaže kao neophodno. Ustav Republike Srbije (član 20(2)) nedvosmisleno nalaže da se „postignut nivo ljudskih i manjinskih prava ne može smanjivati“.\nU tom kontekstu, samo otvorena, transparentna i sveobuhvatna javna rasprava može da obezbedi donošenje novog zakona u oblasti prava konkurencije koji podstiče razvoj slobodnog tržišta i konkurenciju na istom, a da istovremeno štiti ljudska prava pojedinaca i učesnika na tržištu uvedena Novim ZUP i garantovana odredbama EKLJP i Ustava Republike Srbije. U pogledu već otvorenih istraga, strankama jedino preostaje da se obrate za zaštitu Ustavnom sudu, i konačno, sudu u Strazburu.\nAutori: Bogdan Gecić i Tatjana Sofijanić, Gecić Law\nReference – Izvori: http://www.paragraf.rsi i http://www.kzk.org.rs/


Ukratko o VIZIOshop-u\nKompanija VIZIO sa više od decenije iskustva u tekstilnoj štampi, uspeva da kvalitetnom uslugom odgovori na zahteve svojih kupaca. Tokom razvoja firme stekli smo i stičemo veliko iskustvo u primeni različitih tehnika štampe na tekstil i tekstilu srodnim materijalima.\nU zavisnosti od zahteva kupaca u mogućnosti smo da ponudimo: Full color reprodukciju na svetlim i tamnim materijalima (digitalna industrijska štampa).\nDosadašnji uspeh je posledica inovacija i investicija u opremu 2 mašine za digitalnu štampu. Na uspeh je uticalo i stalno usavršavanje i obučavanje zaposlenih, te poseta mnogobrojnim domaćim i svetskim sajmovima i seminarima.\nPrvenstveni cilj kompanije VIZIO je KVALITETNO zadovoljenje zahteva kupaca naših usluga. S obzirom na neiskorištene mogućnosti različitih tehnika štampe i rastući broj zahteva za komadnom štampom, odlučili smo da naše usluge ponudimo u vidu gotovih proizvoda preko internet prodavnice VIZIOshop.com\nVIZIOshop portal je proizvod čiji je cilj da na najjednostavniji način svaki korisnik interneta može da naruči majicu sa željenom slikom ili natpisom, te da se ta majica isporuči na kućnu adresu, a da se plaćanje izvrši prilikom preuzimanja majice. Našu VIZIJU da nudimo ISKLJUČIVO kvalitetne proizvode i usluge ostvarujemo uz pomoć kompanija Fruit Of The Loom, koja je među prvih 5 lidera u proizvodnji tekstilnih promotivnih proizvoda.\nMajice Fruit Of The Loom sa svojim izvanrednim kvalitetom i pristupačnom cenom ne predstavljaju luksuz\nveć potrebu svakodnevnog kupca da u moru jeftine i nekvalitetne robe KONAČNO dobije kvalitet !\nBUDUĆNOST PRIPADA ONIMA KOJI IMAJU VIZIJU DA JE VIDE PRVI !


Taksisti u Zenici protestuju iduće sedmice - Klix.ba\nTaksisti u Zenici protestuju iduće sedmice\n3.12.2012. u 16:05\nNelegalni prijevoz i neaktivnost na poduzimanju zakonskih radnji nadležnih institucija natjerale su taksiste Zeničko-dobojskog kantona da naredne sedmice stupe u protest upozorenja.\nNelegalni prijevoz u Zenici je sve aktivniji iz dana u dan, a taksisti koji su prijavljeni i koji uredno izvršavaju svoje obaveze prema Općini, a i Savezu taksista, dovode svoju egzistenciju u pitanje.\nPredsjednik Udruženja taksista Zeničko-dobojskog kantona Kasim Džulić izjavio je da je ovaj protest neophodan kako bi se riješile neke stvari u ovom gradu, odnosno, da se pokrene vlast u suzbijanju "rada nacrno".\n"Danas je sve više onih koji obavljaju nelegalan prijevoz ljudi, a na području općine Zenica ima ih oko 500. Sudstvo, inspekcija, policija i drugi organi vlasti ne pridaju dovoljno pažnje rješavanju ovog problema", izjavio je Džulić.\nĐulić je još istakao da je nekolicini vozača koji bespravno obavljaju funkcije taksista, izrečeno nekoliko naloga, ali nikome do danas nije izrečena kazna oduzimanja vozila, što je prema zakonu u nadležnosti inspekcije ukoliko se ustanovi ponovljeni prekršaj.\nIz Udruženja taksista se nadaju da će vlast poduzeti odgovarajuće mjere te da će moći osigurati sebi sigurnu egizstenciju i da će normalno moći obavljati svoj posao, a podršku na današnjoj konferenciji Zeničanima su pružili i predsjednici taksi udruženja iz Visokog i Tešnja, Izet Lemeš i Fehim Muslija.\nprije 4h 4m 15\nprije 22h 44m 38\nLider Naše stranke 802\nprije 20h 16m 250


Vreme 1423 - Populaciona i demografska politika: Nestaje li Srbija\nOd ovog broja nedeljnik "Vreme" u saradnji sa Ministarstvom za kulturu i informisanje počinje realizaciju projekta pod nazivom "Nestaje li Srbija – populaciona i demografska politika". Tema je mnogo šira nego što se to predstavlja u medijima, kao da je za porast stope nataliteta važno samo puko rađanje ne uzimajući u obzir druge faktore, kao što je opšte siromaštvo, odlazak u inostranstvo mladih ljudi koji bi "podmladili" naš narod, iz raznih razloga (plate koje ne pokrivaju ni osnovne troškove, nemogućnost da ostvare svoj pun potencijal, partijsko zapošljavanje), nehumani odnos poslodavaca prema trudnicama i porodiljama.\nŠta treba uraditi da bi se stopa nataliteta povećala – osim predlaganja nerealnih i neefikasnih mera poput izmišljanja slogana i obećavanja pomoći za svaku rođenu bebu, koja se čuje samo pre izbora – i kako pristupiti rešavanju ovog problema, razmatraćemo u narednim brojevima. Nedeljnik "Vreme" je u prethodnim brojevima aktivno pratio ovu temu, što o populacionoj politici, što o položaju žena u Srbiji, a to je, zapravo, jedna ista tema. Ono što je najintrigantnije, a o čemu je "Vreme" pisalo ("Mame u Srbiji: Odgovorna i kriva za sve", br. 1419), što je ujedno i loša vest, jeste da opšti pokazatelji zajedno ne ukazuju na unapređenje ravnopravnosti žena u srpskom društvu danas. Uznemirujuće je da su mlade majke manje emancipovane nego njihove majke. Retrogradni smer se najviše prepoznaje kroz društveni položaj žena najmlađe generacije, čiji je materijalni položaj najnesigurniji, visina primanja i udeo među zaposlenima najniži, a samim tim i zavisnost od partnera i neposrednog društvenog okruženja veća. Istovremeno, tradicionalna podela rodnih uloga, opterećenost žena kućnim poslovima i brigom kod ove generacije se ne smanjuje, već uporno održava.\nPosle Nemačke, Srbija je po prosečnoj starosti stanovništva druga u Evropi. Srbija se nalazi u grupi od 11 država Evrope čija se populacija smanjuje iz godine u godinu. Stopa rađanja u Srbiji je 35 odsto niža od potreba proste reprodukcije stanovništva. Raniji trend je pokazivao prirodni rast populacije određenih etničkih grupa koje žive u Srbiji, međutim, danas to više nije slučaj. U izveštaju Svetskog ekonomskog foruma iz 2016. Srbija je na prvom mestu u svetu po odlasku stručnjaka na rad u druge zemlje. Empirijski znamo da Srbiju ne napušta samo visokoobrazovani kadar, već i ljudi koji se bave zanatskim profilima, kao što su električari, varioci, građevinski radnici, medicinske sestre, maseri i kadar iz drugih zanimanja.\nBorba protiv "bele kuge" ostaje na deklarativnom nivou. Iznos dečijih dodataka je mali, na lokalnom i republičkom nivou smanjuje se broj vantelesnih oplodnji čiji broj pokriva RFZO. Nezvanične procene kažu da oko 80.000 samohranih roditelja kao takve ne prepoznaje niti jedan zakon. Ogromna većina ispitanica iz pomenutog istraživanja o mamama problem "bele kuge" prepoznaje kao prioritetan ili važan politički problem savremene Srbije. Od ukupnog broja ispitanica, njih 36,9 odsto smatra da je to prioritetni problem, a dodatnih 41,7 odsto da je to važan, mada ne i prioritetan problem. U odnosu na ovu ogromnu većinu od oko 80 odsto ispitanica, veoma je mali procenat onih koji smatraju da on uglavnom ili uopšte nije bitan (ukupno 6,4 odsto), odnosno svega 3,2 odsto smatra da problem bele kuge uopšte nije bitan. Odgovarajući na pitanje "Da li vam je važno da partija/političar za koje glasate imaju strategiju rešavanja problema bele kuge", tek nešto više od 15 odsto ispitanica odgovorilo je da im to nije važno. Na osnovu ovog se može zaključiti da značajan broj ispitanica vidi konkretne političare i partije kao važne aktere posredovanja u konkretnijem sprovođenju ovog njihovog političkog opredeljenja.\nKad je o radnom pravu reč, i dalje smo svedoci otpuštanja žena nakon što ostanu u drugom stanju. Podsetimo se slučaja s početka ove godine, kada je kompanija Er Srbija donela odluku da trudnicama ne produži ugovor. Jedna od porodilja pustila je u javnost poruku jednog šefa te kompanije da je "urađena nova sistematizacija u skladu sa tranzicijom i po tome nema trudnica", te je 28 porodilja ostavljeno na ulici. Avio-kompanija Er Srbija (Air Serbia) demantovala je pisanje pojedinih medija da je 28 trudnica i porodilja kolektivno otpušteno iz firme Er Srbije ASGS. "Prilikom preuzimanja dela zaposlenih ‘Air Serbia Ground Services-a’ (ASGS) od strane Aerodroma Nikola Tesla u novembru 2017. godine, od 28 zaposlenih koje su bile odsutne sa rada zbog trudnoće, porodiljskog i zbog nege deteta, do današnjeg dana samo je jednoj prestao radni odnos, i to zbog isteka ugovora na određeno vreme, koji je produžen sa odložnim uslovom za prestanak radnog odnosa, zbog zaštite materinstva", navodilo se u saopštenju. Kako su tada objasnili, do početka primene letnjeg reda letenja isteći će ugovori ukupno šest službenica, koji su bili produženi na osnovu zaštite materinstva.\n"Dogovorom Er Srbije i Aerodroma Nikola Tesla predviđeno da će one, kao i preostali zaposleni kojima je na osnovu sezonalnosti istekao ugovor, imati prednost u zapošljavanju, odnosno, za ponovno angažovanje ukoliko se ukaže potreba", navedeno je u saopštenju. Iz te avio-kompanije podsećaju da zimi avione i putnike opslužuje manji broj zaposlenih i zbog toga jedan deo ima ugovore na određeno vreme, što je, kako tvrde, praksa u avio-saobraćaju.\nToliko o zaštiti porodilja – ugovori će im biti produženi ukoliko se ukaže potreba i kad se prolepša vreme. No, pojedini mediji su objavili da je kompanija donela odluku da ih ne vrati u Aerodrom, već da im nakon isteka bolovanja ne produži ugovore, čime one ostaju bez posla.\nReproduktivno zdravlje porodilja i porođaj, koji se kod nas smatra isključivo medicinskim događajem, kao i stanje u porodilištima, biće takođe jedna od tema.\nSve navedeno govori u prilog tome da je za rešavanje problema depopulacije neophodan integrisan pristup institucijama sistema koji se neće odnositi samo na partikularne problem (na primer, položaj trudnica), već zahteva međusektorsku, interdisciplinarnu saradnju u rešavanju problema. Do sada su se ovom temom najčešće bavili tabloidi, u maniru svaljivanja krivice na pojedince (poput floskule –krive su žene jer ne žele da rađaju ili krivo je seosko stanovništvo jer hoće lagodan život u gradovima). Sistematičan medijski pristup uzrocima i suštini problema sa kojima se suočavamo do sada gotovo da nije postojao, a upravo je to pristup koji će "Vreme" zauzeti u odnosu na ovu temu.\nCilj projekta je da, pre svega, kroz okrugle stolove okupi stručnjake, donosioce odluka i druge relevantne faktore i podstakne ih na dijalog i saradnju, što bi na kraju moglo da dovede do ideja za sistematsko i temeljno rešavanje ovog problema. Drugo, medijski sadržaji ovog projekta, u štampanom i video-formatu, imaju za cilj uključivanje široke javnosti, njeno bolje razumevanje suštine problema, te otvaranje širokog društvenog dijaloga o temi koja je duboko zabrinjavajuća i bolna s obzirom na to da govorimo o mogućem nestanku čitavog jednog društva. Teme kojima ćemo se baviti u narednim brojevima su: odliv mozgova, položaj roditelja u Srbiji, pusta sela Srbije, reproduktivno zdravlje...


CM: Kad dijalog zamene pesnice: Gosti N1 o Bjelogrliću i drugim eskalacijama nasilja\nKad dijalog zamene pesnice: Gosti N1 o Bjelogrliću i drugim eskalacijama nasilja\nNasilje koje ima „reklamu“ na televiziji potencira nasilje u svakodnevnom životu, upozorava novinar Ranko Pivljanin povodom fizičkih sukoba u političkom životu. Analitičar Cvijetin Milivojević kaže da prisustvujemo i drugim vidovima nasilja osim fizičkog, i da se uglavnom radi o nasilju koje propagira režim putem „propagandnih glasila“.\nVoditeljka: „Pre nego što počnemo razgovor, ja bih…“\nPivljanin: „Da se pobijemo?“ (smeh)\nOvako je počeo razgovor o nedavnim slučajevima kada su verbalni sukobi javno prerasli u fizičke – uključujući jedan incident u studiju N1 televizije ranije ove nedelje.\nPovodom napada glumca Dragana Bjelogrlića na reditelja Predraga Antonijevića, Pivljanin kaže da je lični sukob dvojice ljudi projektovan kao stranački sukob.\n„Nešto što je bilo njihovo lično je izašlo u javni prostor kao obračun vlasti i opozicije – oni se više ne pitaju (u vezi sa) sa sopstvenom tučom“, rekao je on u emisiji Novi dan na N1.\n„Propagandni štab Srpske napredne stranke očigledno permanentno zaseda, oni su iste večeri organizovali specijalne emisije“, dodao je Cvijetin Milivojević.\nOn smatra da je pravo političko nasilje ono koje dolazi od nosilaca vlasti prema onima koji nisu na vlasti i da je od obračuna pesnicama strašniji „uličarski rečnik“ premijerke Srbije Ane Brnabić.\nPivljanin kaže da postoji nasilje koje se projektuje „iz stožera SNS“ i da se od javnosti pravi „ekspres lonac, a nema ispusnih ventila“.\n„Ja se bojim tog nasilja koje se akumulira u celom društvu, i na koji način će se to rasplesti. Ne mislim da ćemo da se bijemo po ulicama, ali bojim se da ono što oni rade dirigovano, jednog trenutka može da se otrgne kontroli“, rekao je on.\nGovoreći o sukobu između Đorđa Žujovića iz Socijaldemokratske partije Srbije i Konstantina Samofalova iz Socijaldemokratske stranke, koji je umalo prerastao u tuču u studiju N1, Cvijetin Milivojević kaže da očigledno postoji neki privatan konflikt između njih.\n„Nije lepo što su taj sukob koji tinja izneli pred javnost na ovaj način“, kazao je Milivojević.\nPivljanin smatra da ljudi „moraju da imaju ručnu kočnicu, posebno oni koji se bave politikom“.\n„Oni nisu poslali dobru poruku, nisam pristalica takve vrste komunikacije“, rekao je.\nUpitan o retorici koju ima Vladanka Malović, šefica informativne službe SNS, rekao je da je „prilično niska“.\nOn smatra da je retorika vlasti na društvenoj mreži Tviter ipak manje problematična od one u parlamentu, gde je na delu „silovanje javnog prostora“.\nNa pitanje da li su fizički sukobi „krajnji stadijum nezrelosti političke scene“, Milivojević odgovara:\n„Ma ne, pesnica nije strašna… Ovde pesnica nažalost može da bude uvod u nešto mnogo gore“. (TV N1, “Novi dan”, www.rs.n1info.com, 27.8.2021)\nОбјавио cvijetin у 03:43\nMilivojević: Opozicija da razmisli o dva ozbiljna ...\nKome odgovara cenzus od tri odsto: Opoziciji ili S...\nJEDNA, TRI ILI VIŠE KOLONA Kako će opozicija izaći...\nKad dijalog zamene pesnice: Gosti N1 o Bjelogrliću...\nProblem javnog sektora Srbije - između prekobrojno...\nDa li će „novi“ Vesić izgurati Šapića iz SNS trke ...\nJedna lista, pakt o nenapadanju… Nižu se predlozi ...\nMilivojević: Tviter je omanuo u formulaciji\nOpozicija izlazi na izbore sledeće godine u tri ko...\nDebata o obaveznoj vakcinaciji – epidemiolozi nema...\nKome smeta “tri prsta” na postolju?\nNema velike razlike između srpskih i hrvatskih rež...\nOčigledno da SNS ne može da obezbedi disciplinu u ...\nБоље испасти будала него из влака... Вучићевог\nŠta je pokazao uvežbani „veštački“ aplauz predsedn...\nMilivojević: Prijave će proći kao za Jovanjicu, a ...


Testiranje moderne pruge do 4. februara, od marta vozom od Beograda da Novog Sada za 36 minuta\nIzvor: RTS, 21.Jan.2022, 21:13\nVozovi bi prvom deonicom brze pruge od Beograda do Novog Sada trebalo da krenu u martu, a dalje za tri godine do kada bi moderna pruga trebalo da bude spojena sa Mađarskom. Krajem oktobra u Srbiju je stigao prvi brzi voz kupljen od švajcarskog "Štadlera", a do marta po ugovoru stižu još dva.\nŽeleznički saobraćaj je najkomforniji, najbezbedniji i ekološki, najprihvatljiviji. Da bi bio i najbrži 2019. počela je rekonstrukcija pruge od Beograda do >> Pročitaj celu vest na sajtu RTS << mađarkse granice.\nPruga kroz Srbiju, od Beograda preko Novog Sada i Subotice do Kelebije, duga je nešto više od 180 kilometara, njena rekonstrukcija i modernizacija obavlja se na tri deonice.\nGradi se oko 120 novih objekata – podvožnjaci, nadvožnjaci, galerije... Rekonstruisane su stare stanice i izgrađene nove.\nNenad Stanisavljević iz Infrastruktura železnice Srbije navodi da je gotvo završena izgradnja velikog vijadukta kroz Frušku goru, dugog tri kilometra, dve tunelske cevi od hiljadu i 1.100 metara.\nOvakav jedan projekat teško može da prođe bez nepredviđenih situacija, bez teškoća koje je teško proceniti i projektovati, dodaje Stanisavljević.\nTestiranje pruge do 4. februara Reorni ministar Tomislav Mimorović naglašava da je cilj je da se prugu pusti u komercijalnu upotrebu 1. marta.\n"Da li će to biti 25. februara, prvog ili petog marta mislim da nije toliko značajno. Ono što je ključno je da dva najveća grada u Republici Srbiji budu povezani kvalitetnom železničkom infrastrukturom", kaže Momirović.\nPrugu će do 4. februara testirati nemački "Dojče ban tehnik sistem". Do tada, vozovi između Beograda i Novog Sada neće saobraćati od 6.30 do 17.30 časova.\nTa merna kola će ići i postepeno povećavati brzinu, meriti sve parametre i geometriju koloseka i železničku infrastrukturu i stanje signalizacije, objašnjava Nenad Stanisavljević.\n"Napraviće presek svega do sada učinjenog po svim standardima da li je to ono kako treba da izgleda pruga za velike brzine", dodaje Stanisavljević.\nVozovi imaju 314 mesta Elektromotorne garniture "Kiss 200" koje će saobraćati na relaciji Novi Sad-Beograd sa pet redovnih linija u jednom smeru i pet u drugom, imaju 314 mesta.\nDragana Stanković iz "Srbija Voza" ukazuje na to da je reč o najekskluzivnijim elektromotornim garniturama koje saobraćaju i u pojedinim evropskim zemljama.\n"Srbija Voz kao operater prvi u regionu ima takve vozove. Iz centra Beograda do centra Novog Sada stižete intersiti vozom za 36 minuta, regioekspres vozom za 40 minuta ili regio vozom za 50 minuta", ističe Stankovićeva.\nDeonica od Beograda do Stare Pazove finansirana je iz kineskog kredita, od Stare Pazove do Novog Sada iz ruskog zajma. Za radove na trećoj deonici od Novog Sada do graničnog prelaza Kelebija, koji su krenuli pre nekoliko meseci, sredstva su obezbeđena iz kineskog kredita.\nPrema rečima ministra Momorovića, građevinska dozvolaje izdata pre nekoliko meseci i završeno je 95 odsto eksproprijacije.\n"Tu više nema zastoja. Radovi se intenzivno izvode. Vraćamo železnicu na velika vrata u našu državu", ocenjuje Momirović.\nTreća deonica do Kelebije trebalo bi, kaže, da bude završena za tri godine čime Srbija postaje deo moderne evropske železničke mreže.\nIzvor: B92, 22.Jan.2022, 14:33\nVoz sa mernim kolima Nemačkih železnica za testiranje brze pruge od Beograda do Novog Sada, dostigao je brzinu od 201,5 kilometara na sat.


Nemačka podržava plan o zabrani Fejsbukove Libre\nDan nakon što se pojavila vest da francuski ministar finansija Bruno Le Meir želi da zabrani Fejsbuku pokretanje kriptovalute Libra unutar Evropske unije, inicijativu je podržala i nemačka vlada.\nVirtualna valuta mogla bi da potkopa monetarni suverenitet država u EU bloku, i da predstavlja rizik za potrošače kao i da podriva finansijsku stabilnost u Evropi, izjavili su francuski ministar finansija Bruno le Meir i njegov nemački kolega Olaf Šolc. Dvojica ministara kritike su objavili u zajedničkoj izjavi na sastanku ministara finansija Eurozone u Helsinkiju, u petak, 13. septembra, piše DW.\nU zajedničkom saopštenju stoji da „nijedan privatni entitet ne može da prisvoji monetarnu vlast koja je inherentna suverenim nacijama“, prenosi Reuters. Drugim rečima, Francuska i Nemačka vide Fejsbukovu najavu lansiranja kriptovalute Libra kao stvaranje monetarnog sistema i valute koji bi bili nezavisni od regulatornih organa i država, a koristili bi se kao sredstvo plaćanja. Tu ove zemlje povlače granicu i smatraju da bi pravo izdavanja novca trebalo da imaju samo države i njihove centralne banke.\nVlasti su skeptične prema uvođenju Libre jer ih Fejsbuk nije dovoljno uverio u to da se ozbiljno pozabavio analizom rizika koje takav projekat nosi, stoji u izjavi. Kad je reč o poboljšanju efikasnosti sistema međunarodnih plaćanja, Francuska i Nemačka takođe podupiru stvaranje evropske javne kriptovalute, koju je osmislila Evropska centralna banka (ECB), ali se pre svega zalažu i za zaštitu građana i njihove finansijske stabilnosti. Cilj je učiniti pretežno neregulisane valute poput Libre suvišnim.\nČlanovi ECB nazvali su Fejsbukove planove za lansiranjem sopstvene kriptovalute „alarmom za buđenje“. „Moramo da ubrzamo svoje planove vezane za digitalnu valutu centralne banke“, izjavio je član odbora ECB Benet Koere na konferenciji za novinare u Helsinkiju.\nNa najavu pokretanja Libre vrlo su brzo reagovali iz američkog Kongresa, potom su se javili i poverenici za privatnost podataka iz celog sveta, da bi najoštrije reakcije došle iz EU. U međuvremenu je Fejsbuk pokrenuo proces dobijanja dozvole za lansiranje Libre u Švajcarskoj, gde bi trebalo da bude sedište organizacije koja će upravljati ovom valutom i sistemom za plaćanja Kalibra.


Naime, tek kada su izmene Zakona o PIO usvojene u Parlamentu, postalo je jasno da nije uveden nikakav prelazni period u primeni novouvedenih penala, odnosno trajnog umanjenja penzija za one koji se prevremeno penzionišu. Zato je bilo govora čak i o mogućem ukidanju penala za prevremeno penzionisanje.\nPrema starom zakonu, za odlazak u penziju trebalo je ispuniti samo jedan od uslova, starosni ili dužinu radnog staža.\nOd januara je propisano trajno umanjenje od 0,34 odsto za svaki mesec penzionisanja pre navršenih 65 godina, maksimalno do 20,4 odsto.\nPrema drugoj opciji, penali za prevremeno penzionisanje bili bi ukinuti samo za one koji su prihvatili socijalni program, napustili preduzeće i čekaju penziju na birou.\nMeđutim, naši predlozi nisu prošli s obzirom na potrebu pune primene fiskalne konsolidacije, objašnjavaju u Ministarstvu.\nZakon o PIO bi, kako saznajemo, ipak trebalo da se menja, i to u delu koji se odnosi na privremena i konačna rešenja o penzionisanju.\nNaime, svaki građanin prilikom penzionisanja dobija privremeno rešenje, a do konačnog obračuna se čeka godinama. Još uvek se, međutim, razgovara da li da se privremena rešenja za penzionisanje potpuno ukinu ili da se utvrdi momenat kada će privremeno rešenje postati trajno.


Mehanička vaga MS8160 - Idealno.rs\nPočetna / Lepota i zdravlje / Aparati za zdravlje / Vage / Mehanička vaga MS8160\nMehanička vaga MS8160\nPonuda prodavnice Olimp Sport za proizvod Mehanička vaga MS8160. Ispravnost cene i podataka proveri na internet stranici prodavnice.\nMESKO mehanička telesna vaga MS8160\nBEURER mehanička vaga MS50\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Mehanička vaga MS8160 i izberi najbolju. Vage iz kategorije Aparati za zdravlje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Mehanička vaga MS8160 i vidi da li ti odgovara ili pogledaj druge proizvode brenda MESKO. Opis i tehnički podaci proizvoda Mehanička vaga MS8160 se mogu razlikovati od onih u internet prodavnici u kojoj obavljaš kupovinu. Mehanička vaga MS8160 je dostupan u prodavnici Olimp Sport po ceni, koja je navedena pored svakog prodavca u meniju "Prodavnice".\nGarantne uslove za Mehanička vaga MS8160 proveri u prodavnici u kojoj nameravaš da obaviš kupovinu. Slika za Mehanička vaga MS8160 je simbolična, zato se pre kupovine u prodavnici uveri da je proizvod isti.\nMehanička vaga Mesko MS8160Kapacitet: 130kgTačnost: 1000gVisok kvalitet Jednostavna za upotrebu


Kampanja „Free and equal“: Interseksualnost - Geten\nKampanja „Free and equal“: Interseksualnost\nKampanja za ljudska prava Ujedinjenih nacija objavila je dokument o osnovama interseksualnosti u okviru kampanje pod nazivom „Free and Equal“ Kancelarije visokog komesara Ujedinjenih nacija za ljudska prava (UN OHCH). Kako bi se približila i bolje objasnila interseks pitanja, ovaj dokument kaže da je interseksualnost, odnosno interseks „krovni termin koji se koristi da opiše široki raspon prirodnih varijacija tela.“ Mnogi problemi u vezi sa ljudskim pravima interseks osoba, uključujući i prisilnu sterilizaciju i operaciju prilagođavanja pola su takođe objašnjeni.\nU tekstu je takođe pojašnjeno da „interseksualnost ima veze sa biološkim polnim karakteristikama, i razlikuje se od seksualne orijentacije ili rodnog identiteta osobe“, kao i da se između 0,05 i 1,7 procenata populacije rađa sa interseks karakteristikama.\nTakođe, u tekstu se navode različiti načini na koje interseks osobe trpe diskriminaciju, ali i nudi lista preporuka za dalje delanje namenjena vladama država i medijima.\n„Ovaj dokument Ujedinjenih nacija predstavlja bolan pregled različitih načina na koji se krše ljudska prava interseks osoba i direktan je poziv na akciju kojim se zahteva stavljane van zakona svih nepotrebnih procedura na interseks deci. Takođe, ovaj dokument ukazuje i na to da porodice i deca treba da dobiju adekvatno savetovanje i podršku. Ne sumnjam da kada bi roditelji bili upoznati sa ovim dokumentom i saznali da Ujedinjene nacije gledaju na kozmetičke genitalne zahvate kao na medicinsku torturu, da bi broj takvih operacija momentalno opao! Isto tako, lekari/ke više ne mogu da ignorišu ono što aktivisti/kinje govore poslednjih 20 godina. Vreme je da se sa ovim ludilom stane,“ kaže Kimberli Ziselman, izvršna direktorka organizacije Advocates for informed choice.\nTekst je na srpsko-hrvatski prevela Milica Jeremić, a integralnu verziju teksta možete preuzeti ovde.\nPriredila i prevela: MJ


Prvi „idu“ NIS, JAT i Telekom – Nadlanu.com\nPrvi „idu“ NIS, JAT i Telekom\nObjavljeno 4. okt 2007. / 00:00:00\nU većinskom državnom vlasništvu, bar u dogledno vreme, trebalo bi da ostanu preduzeća za koja bi konkurencija, pri postojećoj tehnologiji, bila ekonomski neracionalna\nStavljajući pod lupu dosadašnji učinak reformi u infrastrukturnim delatnostima, autori Fonda za razvoj ekonomske nauke − FREN Milojko Arsić i Duško Vasiljević zaključuju da je u poslednjih nekoliko godina, kad je reč o regulativi i restrukturiranju javnih preduzeća ostvaren određen napredak, ali je privatizacija ovih preduzeća praktično na početku. Za ocenu EBRD− a iz sredine prošle godine prema kojoj je Srbija ostvarila relativno skroman napredak u restrukturiranju i privatizaciji javnih preduzeća, „zaradivši“ od mogućih četiri svega dva poena, ovi autori kažu da važi i danas, što međutim, nije sasvim neuobičajeno, budući da je i u drugim zemljama u tranziciji ova reforma gotovo po pravilu bila rezervisana za tzv. drugu fazu i u većini njih je još u toku.\nBaveći se posebno sa 17 javnih preduzeća čiji su osnivač Republika ili Pokrajina i koristeći se iskustvima drugih, ovi autori posebno su se pozabavili procenama mogućnosti i načina njihove privatizacije, uz konstataciju da bi u većinskom državnom vlasništvu, bar u dogledno vreme, trebalo da ostanu preduzeća čiju delatnost karakteriše tipično prirodni monopol i gde bi uvođenje stvarne ili potencijalne konkurencije pri postojećoj tehnologiji bilo ekonomski neracionalno. Takvi su PTT i EMS, kao i preduzeća u čijoj su nadležnosti međunarodni gasovodi i naftovodi koji prolaze kroz Srbiju − Srbijagas i Transnafta. Opravdano bi bilo da u trajnom državnom vlasništvu ostane preduzeće za izgradnju i održavanje železničke infrastrukture koje bi bilo izdvojeno iz sadašnje „Železnice Srbije“, s tim da bi ostali delovi bili privatizovani. Istovremeno, to ne isključuje mogućnost da i u slučaju PTT−a za njegove različite usluge ne budu stvoreni uslovi za privatne konkurente, poput prenosa drugih pošiljki, kao što su paketi i slično.\nNa osnovu iskustava drugih u FREN−u procenjuju da bi većinski mogli da budu privatizovani, i to u srednjem roku, NIS, JAT, Telekom Srbija i preduzeće za podzemnu eksplataciju uglja − PEU. Isto bi trebalo učiniti i sa PEU, kao celinu ili njegove delove, dok bi preostale zatvorili. Nasuprot tome, tek u nešto dužem vremenskom periodu ekonomski bi bilo opravdano da se privatizuju i EPS, Aerodrom „Nikola Tesla“ i deo Železnice Srbije koji će se baviti prevozom robe i putnika. Pri tom, nedvosmislen je stav da nema ekonomski opravdanih razloga da se već u kratkom roku ne stvore uslovi za ulazak privatnog sektora u ove delatnosti, na primer kroz izgradnju privatnih elektrana ili privatnih prevoznika u železničkom saobraćaju. Prema mišljenju autora FREN−a za sve to neophodne su i neke bitne korekcije zakona i podzakonskih akata.(„Pregled“)\nREKLI SU MI DA SE PRIPREMIM ZA SMRT: Selma Bler o poslednjim…


Nešto se sprema: U Severnoj Koreji masovne evakuacije stanovništva - Sputnjik Srbija\n04:39 28 Januar 2021\nNešto se sprema: U Severnoj Koreji masovne evakuacije stanovništva\n08:53 29.10.2017 Preuzmite kraći link\nU Severnoj Koreji su održane masovne vojne vežbe evakuacije stanovništva što bi moglo da bude povezano sa „priprema za rat“, piše „Dejli mejl“, pozivajući se na izvore.\nSAD: Severna Koreja može da ubije 90 odsto američkog stanovništva\nVežbe su održane tokom cele nedelje i samo Pjongjang, prestonica Severne Koreje, nije učestvovao u njima.\nNavodi se da je tokom evakuacije po noći isključivano svetlo kako se ne bi „osvetljavale mete protivnika“.\nRanije je Vašington saznao da Severna Koreja može da ubije do 90 odsto stanovništva SAD.\nU poslednje vreme, sukob Pjongjanga i Vašingtona zaoštrio se usled vojnih vežbi SAD i Južne Koreje koje su usmerene na uvežbavanje napada u slučaju rata sa Severnom Korejom. U Južnoj Koreji je razmešteno 28.000 američkih vojnika.\nStrahujući od američke pretnje, Pjongjang povećava svoj nuklearni i raketni potencijal, bez obzira na stroge sankcije Saveta bezbednosti Ujedinjenih nacija.


"Mi se nikada nećemo odreći ni Kosova i Metohije ni naše države Srbije jer mi drugu državu nemamo. Važno je da nećemo dozvoliti ni Prištini ni međunarodnoj zajednici da na te političke pozicije dovedu Albance ili srpske marionete koje će raditi šta im kažu", rekao je predsednik Srpske liste Goran Rakić na koferenciji za medije.\n"Nećemo biti marionete. Devedeset odsto glasova na prethodnim izborima ne daje nam za pravo da odustanemo. Borićemo se za opstanak i povratak našeg naroda na KiM", rekao je Rakić.\nDirektor Kancelarije za KiM Marko Đurić poručio je da srpski predstanici sa Kosova i srpski narod neće dozvoliti Albancima da zauzmu sever Kosova.\n"Srpski predstavnici neće dozvoliti albanskim političkim predstavnicima da bojkotom, preuzmu, zauzmu, okupiraju najodgovornije funckije Srba na KiM, i da im to posluži za dalju fragmentaciju srpskog političkog korupusa i preuzimanje kontrole", istakao je Đurić.\nSrbi sa Kosova će, kaže, odluku o daljim koracima i daljem delovanju doneti nakon dodatnih konsultacija pošto predstavnik Vučić razgovara sa svim svetskim liderima.\n31.05.2020 Vlada Kosova donela odluku o ukidanju određenih mera (997)\n31.05.2020 Donja Gušterica: Napadnuta dvojica Srba (700)\n31.05.2020 Od ponedeljka se otvaraju svi prelazi i ukidaju epidemiološke mere (601)\n31.05.2020 Avdulah Hoti najavljuje ukidanje odluka Aljbina Kurtija (178)


Izbori 24. aprila – Studio B\nObjavljeno: 01.03.2016. 21:24 Izmenjeno: 01.03.2016. 21:24\n„U roku od dva dana vlada će uputiti predsedniku Srbije obrazložen predlog“, rekao je Vučić za RTS i dodao da predsednik odlučuje kad će biti održani izbori i to će najverovatnije biti 24. aprila.\nOn je istakao da će ovi izbori biti referendum – hoće li Srbija 2020. da bude moderna evropska zemlja, ili će da se vrati u prošlost, unutrašnje sukobe i lošije odnose u regionu.\nGostujući u emisiji „Upitnik“ na RTS-u, Vučić je rekao da je neophodno da se trasira put zemlje u naredne četiri godine, a ključna je stvar da Srbija mora da bude ujedinjena.\n„Suština je da za četiri godine postignemo evropski standard“, naveo je premijer i istakao da će raspisivanje izbora biti u skladu sa procedurom.\nNaveo je da mu ne pada napmet saradnja sa desničarskim strankama koje neće u NATO, niti sa onima s druge strane koji će tražiti sankcije Rusiji.\n„Ne pada mi napamet da pravim kompromise zarad opstanka na vlasti, ni političke, niti bilo kakve druge“, rekao je Vučić.\n„Neki su u stanju u danu da se ujedine i razjedine zarad vlasti, mene to ne zanima“, rekao je Vučić.\nRekao je da je zemlja bila pred bankrotstvom zbog neodgovorne politike prethodnih vlasti, da su Srbiju zadesile katastrofalne poplave. Naveo je da smo imali ogroman deficit i da je počeo rat u Ukrajini i migrantska kriza. Premijer je ukazao i na nestabilnosti u regionu.\n„Uspeli smo da stabilizujemo zemlju i da je spasemo od bankrotstva, da napravimo šanse za budućnost“, rekao je Vučić i dodao da je ekonomija u usponu.\n„Zahvaljujući našoj politici nismo proglašeni za genocidni narod u SB UN, i uspeli smo da pobedimo u nametnutom carinskom ratu sa Hrvatskom“, rekao je Vučić i istakao i da su sačuvani interesi po pitanju UNESK-a.\nVučić je rekao i da su Kosovo u njegovom mandatu priznale samo dve države, Antigva i Barbuda i Solomonska ostrva, za razliku od nekih „velikih rodoljuba“ za čije vreme je to učinilo 80 ili 90 država.\n„Čini mi se da ne postoji ponosniji čovek na svetu od mene, ne postoji ništa važnije, ništa lepše, veće što čovek može da sanja od toga da može da radi za zemlju koju voli, za svoju zemlju“, rekao je Vučić.\nPrema njegovim rečima, takvi rezultati su ostvareni jer „ljudi danas imaju nadu“ i deluju ujedinjeno.\n„I u poplavama smo svi bili zajedno, i samo zato smo uspeli, i posle Srebrenice i oko Uneska – zato smo uspeli“, naglašava premijer.\n„Zato hoću da jasno pred građane iznesemo ciljeve. Mi moramo u narednom periodu da popravimo obrazovanje, da zdravstvene ustanove budu bolje. Po tome smo prvo bili najgori, danas smo se pomerili unapred. Naš je cilj i zadatak da pre svega pokažemo koji nam je put u budućnost u naredne četiri godine. Ako to ne uradimo, uništićemo i ono za šta su se ljudi žrtvovali“, rekao je Vučić.\n„Ne bi ih smanjio niko zato što je lud ili glup, već zato što je morao da preduzme teške korake i mere, a ne neko ko će da se dodvorava narodu svaki dan. U januaru i decembru imamo najveće plate u istoriji“, rekao je Vučić i dodao da je posebno zahvalan penzionerima koju su „izdržali najteži teret jer su znali da to rade za budućnost i svoju decu“.


Kosmos predstavio tunel za dezinfekciju | Privredna Komora Republike Srpske – Chamber of Commerce and Industry of Republic Srpska\nKosmos predstavio tunel za dezinfekciju\nBy Vladimir Blagojevic 6. маја 2020. Aktuelnosti No Comments\nMinistar energetike i rudarstva Republike Srpske Petar Đokić izjavio je u Banjaluci da je izuzetno značajno što je Privredno društvo „Kosmos“ u vremenu borbe protiv virusa korona proizvelo mobilni tunel za dezinfekciju, a vrijednost projekta je veća od 20.000 KM.\n„Veoma sam ponosan na to što je `Kosmos` u vrijeme pandemije bio aktivan i proizveo mobilni tunel za dezinfekciju. Ovo je dokaz znanja i sposobnosti zaposlenih u ovoj kompaniji“, rekao je Đokić novinarima.\nOn je istakao da će mobilni tunel za dezinfekciju naredne sedmice biti doniran Univerzitetskom kliničkom centru Republike Srpske.\n„`Kosmos` će sa kompanijom `Teokraft` iz Rusije nastaviti saradnju na projektu proizvodnje filtera za pročišćavanje vazduha kojim će biti spriječeno prisustvo materija koje mogu ugroziti zdravlje i živote ljudi“, dodao je Đokić i podsjetio da Vlada Srpske čini sve da bi pomogla privredi.\nDirektor „Kosmosa“ Dušan Vještica naglasio je da mobilni tunel može biti plasiran na inostrano tržište, jer ima sve potrebne karakteristike.\n„Od izuzetnog je značaja što je ovo u potpunosti domaći proizvod. Tunel može da odgovori na izazove u borbi protiv virusa korona“, rekao je Vještica.\nPredsjednik Područne Privredne komore Banjaluka Goran Račić ocijenio je da „Kosmos“ radi kvalitetno i posluje pozitivno.\n„`Kosmos` je sposoban da projektuje i proizvodi u skladu sa potrebama tržišta, što je veoma značajno“, rekao je Račić.


Slovenija: Opozicija traži razrešenje ministra unutrašnjih poslova\nČetiri opozicione stranke levice podnele su u utorak predlog za smenu ministra unutrašnjih poslova Aleša Hojsa, što je drugi takav zahtev protiv ministra u ovoj Vladi za manje od tri meseca od kada je kabinet položio zakletvu.\nOvaj potez usledio je nakon što je Ministarstvo ukinulo odluku mariborske upravne jedinice da zabrani koncert hrvatskom pevaču Marku Perkoviću Thompsonu kojeg optužuju da veliča ustaški režim.\nPredlog, koji su izradili Socijaldemokrate (SD), proširen je dodatnim tačkama i potpisali su ga poslanici Liste Marjana Šareca (LMŠ), levice i Stranke Alenke Bratušek (SAB).\nČetiri stranke zajedno imaju 39 glasova u Domu od 90 članova, sedam manje od 46 potrebnih za uspešnu smenu ministra.\nLevici najviše smetaju „postupci protiv mirnih demonstranata i postupci za mobilisanje vojske na granicu“ te Hojsovo odbijanje Slovenije da prihvati migrante u sklopu EU sheme preseljenja.\nŠtaviše, kako izveštava STA, levica je kritična prema Hojsovim tvitovima, sa kojima je „javno predlagao policiji kako da postupa u određenim stvarima i na koji način da kažnjava “dela određenih pojedinaca“.\nS druge strane, LMŠ je bio najkritičniji zbog smene šefa Nacionalnog biroa i ostalih kadrovskih promena koje je donelo Ministarstvo unutrašnjih poslova. Ali ovo su samo završne beleške predloga za smenu napisanog na 19 stranica, sa fokusom na kontroverznu odluku o koncertu.\nU svom odgovoru nakon što je SD juče objavio predlog, Hojs je to nazvao ideološkom kampanjom, napominjući da je više puta osudio ustaški pokret, fašizam, nacizam i komunizam.\nRekao je da nije upoznat sa uredbom kojom se ukida zabrana koncerta i da je odluka donesena na osnovu presude Upravnog suda koja je stala na stranu Thompsona, kada je osporio zabranu izdatu na zahtev za koncert koji je napravljen 2017. godine.\nHojs, koji danas neće komentarisati taj zahtev, takođe je nagovestio da bi zabrana bila u suprotnosti sa odlukom suda. Međutim, u predlogu se tvrdi da je upravna jedinica pomno pratila odluku i detaljno navela razloge zabrane.\nUpravni sud je jasno rekao da je Vlada imala pravo da zabrani koncert, s obzirom na valjane razloge i konkretno obrazloženje svoje odluke, kaže se u predlogu.\nU odluci da poništi zabranu, Ministarstvo je reklo da puka mogućnost krivičnih dela glorifikacije fašističke ideologije nije dovoljno osnova da zabrani koncert i posegne za slobodnom poslovnom inicijativom organizatora.\n“Ministarstvo unutrašnjih poslova namerno je previdelo činjenicu da su glorifikacija ustaškog režima, podsticanje netrpeljivosti, mržnje i nasilja redovni deo repertoara, ikonografije, scenografije i akcije na Thompsonovim koncertima”, kaže se u predlogu.\nOvo je detaljno dokumentovala i upravna jedinica, koja je obuhvatila podatke Interpola i dokaze za slične zabrane Thompsonovih koncerata u Austriji, Nemačkoj i Švajcarskoj zbog njegove reputacije, kaže opozicija.\nPoslanik SD Matjaž Nemec rekao je da je odluka o poništavanju zabrane politička i opisao Thompsona kao političku ikonu ustaškog pokreta, “hrvatske verzije nacizma”.\n“Da li je zaista prihvatljivo da 75 godina nakon Drugog svetskog rata i stradanja na obe strane, slovenski ministar dozvoljava podsticanje ekstremizma u Sloveniji, čak i stranog ekstremizma”, rekao je Nemec.\nPredlog za smenu Hojsa dolazi samo dva dana pre zakazanog glasanja u Parlamentu o predlogu za smenu ministra ekonomskog razvoja i tehnologije Zdravka Počivalšeka.


Predsjednik Opštine Kotor Željko Aprcović, ministar rada i socijalnog staranja Kemal Purišić, i direktor JU Dom starih ,,Grabovac“ Risan Srđan Dragomanović danas su otvorili salu za dementne osobe.\n,,Ovo je institucija koja baštini u sebi humanost , emociju i ljudskost i zbog toga ne zaboravljamo sve one koji koriste njene usluge. Moram podsjetiti da je na sastanku sa ministrom Purišićem prije dvije nedjelje dogovoreno da se otvori i Dnevni centar za stare, a Opština će obezbijediti prostor,“ istakao je predsjednik Opštine Kotor Željko Aprcović. On je dodao da će u dogovoru sa susjednim Opštinama obezbijediti i prevoz za sve kojima je isti potreban kako bi koristili usluge Dnevnog centra.\n,,Posebno mi je zadovoljstvo što u godini kada Dom starih u Risnu obilježava ovaj značajan jubilej imam priliku da zajedno sa predstavnicima lokalne samouprave i upravom Doma, prisustvujem otvaranju Dnevnog boravka za demenciju,“ najprije je kazao ministar rada i socijalnog staranja Kemal Purišić.\nPrisutne je pozdravio i direktor JU Dom starih Risan Srđan Dragomanović: ,,Osim jubileja 50 godina ustanove u Risnu i 72 godine od zvaničnog početka rada, ovdje smo se okupili da sa vama svečano otvorimo multisenzornu salu i park za dementne osobe, u čiju adaptaciju i izgradnju smo uložili 50 000 eura sopstvenih sredstava i 15 000 eura sredstava iz donacije gospodina Henka Majera.“\nKapacitet Dnevnog boravka je za 20 korisnika, a opremljen je po najvišim standardima i za te namjene je ustanova izdvojila 65 000 eura.


EU će Grčkoj možda dati dodatno vrijeme za ispunjavanje uslova\nGrčka bi mogla da dobije dodatno vrijeme za ispunjenje uslova koje su postavili međunarodni kreditori, ali ne i više novca, izjavili su danas evropski ministri finansija po dolasku na važan sastanak na Kipru.\nMinistri finansija 17 zemalja koje koriste euro, zajedno sa šefom Evropske centralne banke (ECB) Mariom Dragijem i direktorom Međunarodnog monetarnog fonda Kristinom Lagard održaće neformalni sastanak u Nikoziji.\nHolandski ministar finansija Jan Kes de Jager rekao je novinarima po dolasku na sastanak da postoji mogućnost za određenu fleksibilnost prema Grčkoj, u kojoj su reforme usporene zbog održavanja izbora, prenio je AP.\n“Ukoliko deficit bude nešto gori od očekivanog usljed privremenog ekonomskog pada, Grčka bi mogla da dobije dodatno vrijeme, ali ne i dodatni novac“, rekao je De Jager.\nPrezadužena Grčka zavisna je od maja 2010. godine od finansijskog paketa koji je dobila od evropskih partnera i MMF-a u zamjenu za provođenje nepopularnih mjera štednje.\nKonzervativna grčka vlada traži dodatne dvije godine za ispunjenje budžetskih ciljeva, pošto je privredna recesija dublja nego što se očekivalo da će biti. Očekuje se da će do kraja godine Grčka privreda oslabiti za 20 odsto u odnosu na 2008. godinu.\nAustrijski ministar finansija Marija Fekter izjavila je da je grčka vlada dostavila "ambiciozan" prijedlog za rješavanje svog dužničkog problema i dodala da bi Atina mogla da dobije dodatno vrijeme.\n"Daćemo Grčkoj vrijeme koje joj je potrebno, ali vjerovatno neće biti dodatnog novca", rekla je Fekterova.\nIrski ministar finansija Majkl Nunan bio je nešto oprezniji u izjavi da podržava ostanak Grčke u eurozoni, ali da detalji tek treba da se razrade.


Mini grantovi: Društvene mreže sa ciljem promocije mladih - Forum Lijeve Inicijative\nYou are here: Home / Aktuelnosti / Aktuelnosti / Mini grantovi: Društvene mreže sa ciljem promocije mladih\n14. Avgusta 2017. /in Aktuelnosti /by FLI\nMladi socijaldemokrati i socijaldemokratkinje iz općine Novo Sarajevo prisustvovali su predavanju na temu „Društvene mreže sa ciljem promocije mladih“ i radionici koja je rezultirala izradom Akcionog plana za narednu godinu. Predavanju koje je održano u planinskom domu “Bijele vode” na Bjelašnici, prisustvovalo je 20 članica i i članova organizacije.\nOvo je treća po redu aktivnost čiju realizaciju podržava Forum lijeve inicijative s ciljem da se sve više mladih postane aktivno u svojim lokalnim zajednicama.\nForum lijeve inicijative realizacijom programa “Mini grantovi” u okviru projekta namjenog osnaživanju omladinskih organizacija, uz podršku međunarodnog centra Olof Palme iz Švedske, nastoji okupiti mlade ljude širom Bosne i Hercegovine. Cilj okupljanja mladih jeste upravo osnaživanje njihovog položaja u društvu putem pokretanja inicijativa i omladinskog društvenog – odgovornog aktivizma.\nPanel diskusija “Alternativne politike i mladi” Ostajemo ovdje!


Tokom ove nedelje 23.000 izbeglica stiže u Preševo - 11.09.2015, Sputnik Srbija\nTokom ove nedelje 23.000 izbeglica stiže u Preševo\nNa području Preševa iz Makedonije se tokom ove sedmice očekuje dolazak oko 23.000 izbeglica, upozorio je predsednik Koordinacionog tela za Preševo, Bujanovac i... 11.09.2015, Sputnik Srbija\nvesti, preševo, srbija, zoran stanković\n16:30 11.09.2015 (Osveženo: 16:19 05.10.2015)\n© Tanjug / Nemanja JovanovićIzbeglice u Beogradu\n© Tanjug / Nemanja Jovanović\nNa području Preševa iz Makedonije se tokom ove sedmice očekuje dolazak oko 23.000 izbeglica, upozorio je predsednik Koordinacionog tela za Preševo, Bujanovac i Medveđu Zoran Stanković.\nOn je rekao da se toliki broj ljudi, žena i dece očekuje s obzirom da Makedonija i Grčka bukvalno propuštaju sve koji su kod njih, jer će uskoro Mađari pooštriti zakon.\nStanković je naveo da je trenutno u Preševu oko 2.000 ljudi, a da je njih još oko 1.000 iz kampa u Miratovcu krenulo ka prihvatnom centru.\nMađarska zatvara granicu 15. septembra\n10 Septembar 2015, 12:20\nStanković je upozorio i da hladno vreme i kiša stvaraju dodatne probleme, kako zbog smeštaja, tako i zbog transporta.\nU Prihvatnom centru trenutno je 500 osoba, a na ulici njih oko 1.500, rekao je Stanković, dodavši da je juče kroz Preševo prošlo oko 4.500 ljudi, žena i dece.\nOn je naglasio da sve nadležne službe rade punim kapacitetima ukazavši da je zbog kiše koja stvara blato otežan i prevoz izbeglica iz Miratovačkog polja do Preševa.\nU Preševu je 8. jula otvoren Centar za privremeni prihvat i smeštaj izbeglica u kome se oni registruju.\nŠta god da se desi bezbednost neće biti ugrožena\nStanković je izjavio i da bezbednost na području tih opština neće biti ugrožena i ukoliko deo lokalnih Albanaca sutra formira zajednicu albanskih opština.\nStanković nije želeo da komentariše mogućnost formiranja te zajednice, dodavši da će sačekati sa izjavama o tom pitanju kako bi video šta će se desiti.\nOn je rekao i da od sedam političkih partija lokalnih Albanaca, četiri podržavaju tu ideju, dok se tri protive.\nStanković je dodao i da je inicijator sutrašnjeg skupa predsednik Nacionalnog saveta Albanaca Jonuz Musliju. Šef Koordinacionog tela je dodao da policija, koliko je njemu poznato, taj skup nije zabranila.\nOdgovor sa juga: ZAO protiv ZSO\n9 Septembar 2015, 19:31\nOn je rekao da je za sutra u Preševu najavljen i drugi skup, koji će organizovati predstavnici albanskih političkih partija, koji se protive inicijativi Jonuza Muslijua.\nStanković je rekao i da će država omogućiti, u skladu sa Ustavom i zakonima, sva prava svim nacionalnim manjinama uključujući i albansku, kao i da, u slučaju da oni prekrše Ustav i zakone, odgovor neće biti agresivan, već u skladu sa pozitivnim pravnim odredbama.\nStanković je napomenuo i da je Koordinaciono telo u redovnim kontaktima sa predstavnicima Međunarodne zajednice i da niko od njih nije ni napomenuo da podržava ideju o formiranju te asocijacije.\nOn je odbacio svaku mogućnost poistovećivanja Zajednice srpskih opština na Kosovu sa zajednicom albanskih opština na jugu Srbije, istakavši da tokom brojnih razgovora u Briselu — Preševo, Bujanovac i Međveđa uopšte nisu ni pominjani.\nStanković je rekao da se najava osnivanja zajednice albanskih opština može tumačiti i kao predizborna aktivnost, naglasivši da „je situacija stabilna i da šta god da se desi sutra u Preševu, bezbednost neće biti ugrožena“.\nStanković je naveo i da su se u medijima prethodnih dana mogle čuti razne izjave albanskih političkih lidera, dodavši da Koordinaciono telo uprkos tome svakodnevno sarađuje sa lokalnim vlastima.\nOn je kao primer naveo jučerašnju posetu diplomata Privremenom centru za izbeglice u Preševu kada je predsednik opštine Ragmi Mustafa razgovarao sa predstavnicima srpskih nadležnih organa o zbrinjavanju izbeglica.\n„Sa predsednikom opštine Bujanovac Nagibom Arifijem smo nedavno razgovarali o otvaranju zgrade Ekonomskog fakulteta, kao i o vraćanju 110 ovaca koje su preko administrativne linije sa KiM prešle na područje Bujanovca“, rekao je Stanković.\nOn je, osvrnuvši se na kritike albanskih političkih lidera o neispunjavanju dogovora o sedam tačaka za te tri opštine koje je Vlada Srbije usvojila u junu 2013. godine, rekao da se sa tim kasni, ali zato što su Albanci prekinuli komunikaciju.\nStanković je napomenuo i da se sa realizacijom tog plana kasnilo i zbog formiranja Vlade, ali da je osnovni problem prekid razgovora od strane političkih predstavnika Albanaca koji nisu bili zadovoljni rasporedom mreže sudova.\nŠto Srbima na Kosovu, to i Albancima na jugu Srbije?\n31 Avgust 2015, 08:21\nInače, politički predstavnici Albanaca su više puta izražavali nezadovoljstvo, jer se plan Vlade Srbije za Preševo, Bujanovac i Medveđu iz juna 2013. godine ne sprovodi u skladu sa postignutim dogovorom.\nPlan se odnosi na zastupljenost Albanaca u državnim institucijama, ekonomski oporavak, službenu upotrebu jezika, pisma i nacionalnih simbola, decentralizaciju u pravosuđu, obrazovanju, kulturi i medijima, zdravstvu i socijalnoj zaštiti i bezbednosti.\nU Preševu bi sutra trebalo da bude održana sednica odbornika albanske nacionalnosti na kojoj bi kao jedna od tačaka dnevnog reda mogla da se nađe i inicijativa za formiranje asocijacije albanskih opština u Srbiji kao odgovor na Zajednicu srpskih opština na Kosovu.\nIdeju o formiranju asocijacije albanskih opština aktuelizovao je krajem avgusta predsednik Nacionalnog saveta albanske nacionalne manjine Jonuz Musliju.\nOn je za agenciju „Preševa jone“ tada izjavio da „ukoliko Srbi sa severa proglase Zajednicu srpskih opština ili autonomiju, onda ćemo i mi iz Preševske doline proglasiti autonomiju sa pravom pripajanja našoj matičnoj zemlji Kosovu“.\nJučeAmerička država zabranjuje testere i kosačice na benzin\nJučeNova platforma Donalda Trampa: Dugo putovanje u neizvesnost\nJuče„Svetsko prvenstvo u boksu važno za imidž Srbije“\nJučeEvroposlanici: Poljska se sve otvorenije protivi pretvaranju EU u periferiju Nemačke i Francuske\nJučeBritanski mediji: London pokrenuo tajnu specijalnu operaciju protiv Moskve i Pekinga\nJučeGrčka blokirala ulazak takozvanoj reprezentaciji Kosova\nJučeNa Floridi ranjena dva policajaca i slučajni prolaznik, ubijen napadač\nJučeKijevu stigla i treća tranša vojne pomoći iz Amerike\nJučeBela kuća: Bajden nije promenio politiku prema Tajvanu\nJučeVeliko otkriće: Nakon zemljotresa drveće raste mnogo brže\nJučeUhapšena još dva muškarca zbog ubistva Đokića /video/\nJučePriština i Tirana potpisale važan ugovor o struji uz podršku Amerike\nJučeMoldavija nezadovoljna velikodušnom ponudom Rusije – moguća potpuna obustava isporuka ruskog gasa\nJučeAstronomi snimili bljesak na Jupiteru /video, foto/\nJučeOtkrivamo – Nadal je ispisao istoriju medicine: „Operacija se radi u ekstremnim situacijama“\nJučeJelen zalutao u centar Požarevca /video/\nJučeNeočekivano priznanje „Tvitera“ o političkim stavovima\nJučeBajden može da spase desetine miliona Amerikanaca: Šest predloga predsedniku za „zaštitu od Rusije“\nJučeEufor iz aviona pratio vežbu policije Republike Srpske /video/\nJučeKako su dopingovani Italijani „ukrali“ Jugoslaviji zlato? | Miljanov korner


Radionica organskog baštovanstva - Zdrava Hrana\nPraktična radionica organskog baštovanstva na terenu, u organizaciji Škole organskog baštovanstva će se održati u subotu 21. aprila 2018. godine, u naselju Radiofar Beograd.\nRadionica će početi u 10.00 časova, u skladu sa vremenskim (ne) prilikama. Ogledno-demonstraciona bašta je poligon za učenje gde polaznici stiču praktična znanja i iskustva vezano za veliki broj tema iz organskog baštovanstva i hortikulture. Polaznicima je na raspolaganju sertifikovani setveni i sadni materijal iz organske proizvodnje, alati, sredstva za đubrenje i zaštitu.\nRadionice vodi Snežana Ognjenović, jedan od pionra organskog baštovanstva u Srbiji, autor Škole organskog baštovanstva, dugogodišnji promoter organske poljoprivrede i instruktor organskog baštovanstva. Ovaj projekat podržan je od brojnih kolega i institucija koje se bave organskom poljoprivredom kao i prijatelja Organske bašte.\nCilj: tokom radionice polaznici će, kroz praktični rad, pripremiti zemljište i oprobati se u setvi ranih prolećnih i aprilskih kultura.\nPrijave za radionice na ovom linku.\nViše informacija na: www.organskabasta.org


BUDI I TI PREDUZETNICA SA SVRHOM - Radio Kotor\nBUDI I TI PREDUZETNICA SA SVRHOM\nAgencija “S consulting” od 23.septembra u Kotoru počinje sa održavanjem 2. ciklusa Mentorsko programa za žene preduzetnice, kao I one koje to još uvijek nisu, a željele bi, pod nazivom “Budi i ti preduzetnica sa svrhom”.\nCilj programa jeste da polaznice, buduće preduzetnice ili one koje to već jesu, a žele da unaprede svoje poslovanje, dobiju konkretne informacije o načinu registrovanja i samostalnog vođenja biznisa, savladaju vještine kako bi bile što uspiješnije preduzetnice, kao i da kroz sam program dobiju alate za rad na rastu svog biznisa I ostvarivanju ciljeva.\nRadionice su koncipirane tako da obuhvataju dosta praktičnog I konkretnog rada na građenju biznisa. Da bi polaznice iz programa izvukle maksimalne i vidljive rezultate, radiće se u malim grupama, a radionice će se organizovati u razmacima od 14 dana, kako bi polaznice savladale ono što su naučile i primjenile odmah u praksi.\nMentorski program vodiće Jelena Samardžić, vlasnica agencije “S consulting”, biznis mentor i trener.\nCijelokupan program je njen idejni proizvod i rezultat je njenog dugogodišnjeg preduzetničkog iskustva, kao i brojnih edukativnih programa čiji je bila polaznik.\nProgram se održava u coworking prostoru "KOwork" u Kotoru, a prijave su otvorene do 18.09.2021 godine.\nViše informacija o programu možete dobiti upitom na\nemail sconsultingcompany@gmail.com i na broj telefona 069 342 777.


Srbija nema apsolutno nikakve šanse da postane članica EU ukoliko predsednik Vučić, na čelu SNS i države Srbije, ne posveti svu svoju energiju unapređenju vladavine prava i slobode medija, koje su osnova funkcionisanja jednog demokratskog društva: Marko Čeperković (Foto: VOA)\nOdlaganje početka pregovora o članstvu Severne Makedonije i Albanije narušilo bi krediblitet Evropske unije, ugrozilo vladu makedonskog premijera Zaeva i demotivisalo Albaniju u daljim reformama, a moglo bi i da obehsrabri Srbiju i Kosovo u pregovorima o normalizaciji odnosa, kaže za Glas Amerike Marko Čeperković, predavač na francuskom Institutu "Sijans Po" i saradnik švajcarske konsultantske firme "Brasidas".\n„Problematično u ovom trenutku je to što znamo da Albanija ne stoji dobro u trenutnoj situaciji i očekujemo da Albanija neće dobiti otvaranje pregovora, dok i dalje postoje malene šanse da se pregovori sa Severnom Makedonijom otvore“, smatra Čeperković i ističe da predsednik Francuske Emanuel Makron sebe vidi kao velikog reformatora EU, a da je proširenje Unije proces za koji je u Parizu zaključeno da mu je potrebna reforma.\n„Ono što ja saznajem od svojih kolega u Parizu jeste da se Francuska trenutno protivi otvaranju zbog – pod jedan - neispunjenih kriterijuma i - broj dva - zbog želje da se proces proširenja reformiše u potpunosti. Ono što je opet, problematično sa tim stavom jeste da oni to nisu rekli ranije, već iznose sada, kada je već relativno kasno da se o tome govori i kada bi Albanija i Severna Makedonija morale da sačekaju barem još godinu dana da do tog reformskog procesa dođe“.\nMarko Čeperković podseća da nova Evropska komisija neće biti potvrđena pre decembra, a kada počne sa radom biće potrebno vreme da se napravi predlog promene procesa proširenja.\n„Tako da, ovo bi moglo zaista da znači jedno crveno svetlo za duži period za obe zemlje i ne bismo videli napredak u pregovorima“, kaže Čeperković.\nGlas Amerike: Da li će onda doći do gubitka poverenja zemalja kandidata u EU?\nČeperković: To je apsolutno tačno. EU je postavila sopstvene standarde kredibliteta na koje se pozivala godinu dana i sada je momenat da ispuni ono što je obećala. EU trenutno, odnosno Francuska koja ima najsnažniji glas, iako nije jedina koja se protivi proširenju u ovom momentu, ali Francuska kao najglasniji glas proširenja će najverovatnije reći NE i samim tim doprineti da EU kao takva, kao jedan blok zemalja koji teži demokratiji i mirnodopskoj spoljnoj politici, izgubi svoj kredibilitet u regionu kojem je najvažnije da se to ispuni.\nAmerički zvaničnici pominju Prespanski sporazum kao model za regionalni kompromis kada govore o rešenju odnosa Srbije i Kosova. Ako Severna Makedonija ne dobije zeleno svetlo od EU, to će obeshrabriti Beograd i Prištinu, slaže se Čeperković.\n„Apsolutno. I premijer Zaev je izjavio u Briselu da bi njegova vlada bila politički mrtva ukoliko EU ne otvori pregovore i to su zaista poslednice sa kojima EU mora da zna da će se suočiti ukoliko ne donese pozitivnu odluku. Šta bi to značilo za Srbiju i Kosovo na primer, šta bi, osim nekog novog obećanja, mogla da ponudi ovim zemljama, ukoliko nije spremna da ispuni obećanje, posle isporučenog sporazuma za koji su svi rekli da je istorijski, i do kojeg je bez dileme bilo veoma teško doći. Šta onda možemo da pričamo o nečemu što je možda još i teže za Srbiju i Kosovo", pita se Čeperković.\nNova dinamika u pregovorima\nNastavak pregovora Beograda i Prištine odvijaće se uz novu političku dinamiku na Kosovu, a ideja o razmeni teritorija trebalo bi da se, za sada, skine sa dnevnog reda, smatra Čeperković.\n„Prvi put ćemo imati pokret Samoopredeljenje, kao nosioca vlasti na Kosovu, a to znači da predlozi koji su bili na stolu, ako ne formalno, onda svakako neformalno, poput razmene teritorija, trenutno ne mogu da dođu u obzir. To stvara problem ne samo Srbiji i Kosovu, i elementima u u te dve države koji su želeli da do sporazuma dođe, već i spoljnim faktorima, poput SAD i EU koji su posredovali u ovom procesu. Naravno, videli smo i razliku u mišljenjima između SAD i EU da li treba podržati čak i razgovore o podeli terirtorije između dve države, ali u ovom momentu mislim da ta ideja mora da bude skinuta sa dnevnog reda dok se ne formira vlada u Prištini i ne postave prioriteti.\nAljbin Kurti je već rekao da neće pregovarati o tome. Međunarodnoj zajednici onda ostaje da izvrši pritisak na vladu u Prištini da sedne za pregovarački sto sa Srbijom na osnovu onoga o čemu se već razgovaralo, što opet Srbiju stavlja u zanimljivu situaciju - zato što će sada pritisak i sva pažnja biti usmerena na Prištinu, a ne na Beograd, što vlastima u Beogradu omogućava da nastave politiku kojoj su bili posvećeni do sada i da nastave uništavanje demokratskih institucija, legalnog i pravnog poretka u državi Srbiji i koncepta vladavine prava, koji su neophodni za proširenje EU na Srbiju“.\nGlas Amerike: Američka administracija otvorenija je prema ideji razmene teritorija, Amerika ima dva izaslanika za Kosovo - Ričarda Grenela i Metjua Palmera. Kako taj američki upliv menja situaciju?\nČeperković: Američki upliv menja dinamiku. Amerika nikada nije bila isključena iz procesa, bila je u procesu i uključena od početka, iako je EU želela da preuzme vođstvo, s tim što smo do sada imali saglasnost dve strane (SAD i EU) šta bi konačni rasplet situacije trebalo da bude, proglašenje nezavisnosti Kosova, Srbija koja to prihvata i otvaranje perspektive Srbije za pridruženje EU. To su bili glavni elementi nekog među američko-evropskog dogovora o tome šta rezultat treba da bude. Međutim, promenom administracije promenio se pristup regionu i pristup šta dogovor treba da bude. Čini se da je pristup trenutne administracije orijentisan prema tome da do nekog dogovora dođe, odnosno da se problem već jednom skine sa dnevnog reda i da imamo jedno rešenje, jednu pobedu američke spoljne politike, bez obzira na potencijalne posledice koje može da donese stabilnosti u regionu.\nGlas Amerike: Nemačka i Francuska žele da preduzmu veću inicijativu, Francuska najavljuje sastanak u Parizu posle formiranja vlade na Kosovu...\nČeperković: Mi sada tu primećujemo nekoliko dinamika, ovaj potez je iznuđen, zato što trenutno ne postoji pregovarač EU koji može da se bavi ovom temom i ima legitmitet da se tom temom dalje bavi. Federika Mogerini i dalje zvanično jeste visoka predstavnica za spoljnu politiku, ali njen mandat ističe i trenutno ne može da nastavi da koordiniše dijalog. Upliv američkih specijalnih predstavnika znači da to već prestaje da bude stvar kojom se bavi EU i postaje stvar indiviudalnih sila, država koje su u proces uključene. U EU to jesu bile Francuska, Velika Britanija i Nemačka i ovo je čisto signal da EU, iako nema trenutnog zajedničkog predstavnika, koji će se time baviti i dalje ima zemlje koje jesu supersile i koje mogu i žele da budu uključene u proces i žele da skrenu pažnju da će biti tu, i to znači taj poziv.\nGlas Amerike: Prošli put ste u razgovoru za Glasa Amerike rekli da ne očekujete da Srbija postane članica EU pre 2027. Da li ostajete pri toj prognozi ili se još pomera?\nČeperković: Ne bih pomerao tu prognozu, mislim da je to realan okvir u kojem čak i EU, ukoliko želi, može da reformiše proces proširenja, a Srbija ima dovoljno vremena da implementira ono što mora, u slučaju da zaista želi da bude član EU. Ono od čega će zavisti da li će doći do ostvarenja te prognoze jeste definisanje želje šta Srbija želi da bude i gde, i ko su njeni prijatelji. To trenutno u Srbiji nije jasno, a svima je u Briselu jasno da Srbija trenutno ne zna gde želi da bude i kakva zemlja želi da bude.\nReforme u Srbiji međutim ne bi smele da budu u drugom planu u odnosu na pitanje Kosova, smatra Čeperković.\n„Različite su institucije koje se time bave. Evropska komisija, kao više tehnička institucija, bavi se napretkom u pravosuđu, vladavinom prava i drugim tehničkim elementima pregovora, dok se lideri zemalja bave visoko-političkim temama, a Kosovo jeste takva visoko-politička tema, koja jeste preduslov srpskog pridruživanja EU. Mislim da predsednik Vučić pojednostavljuje stvari kada kaže da je to jedina tema i da ukoliko rešimo Kosovo - da će Srbija sutra moći da postane članica EU i da više niko ne bi pominjao slobodu medija ili vladavinu prava. To je apsolutno netačno i to je priča za domaće javno mnjenje, jer svi znamo da Srbija nema apsolutno nikakve šanse da postane članica EU ukoliko predsednik Vučić, na čelu SNS i države Srbije, ne posveti svu svoju energiju unapređenju vladavine prava i slobode medija, koje su osnova funkcionisanja jednog demokratskog društva“.\nFokus će se brzo vratiti na ljudska prava\nDeo srpske javnosti koju brine nazadovanje u poštovanju ljudskih prava i medijskih sloboda u Srbiji, problemi koji su konstatovani proteklih godina u izveštajima više međunarodnih organizacija, ne treba da gubi nadu i veruje da niko ne obraća pažnju na situaciju u Srbiji, ističe Čeperković.\n„Situacija u Srbiji je prilično jasna ljudima na Zapadu, samo što je trenutni prioritet nešto drugo. Ne mislim da će to zauvek biti prioritet. Ako napravimo neki napredak ili ukoliko postane jasno da do toga ne može doći zbog trenutne situacije u Prištini ili Beogradu, fokus će se vrlo brzo vratiti nazad na ono što treba da bude, a to je suština reformi i suština demokratskih promena. I mislim da građani Srbije samo moraju da izdrže još malo dok do toga ne dođe i čim se pažnja bude vratila, veoma brzo će sve afere i sve što trenutni režim radi nauštrb kvaliteta demokratskih procesa i nezavisnosti institucija kao i slobode medija - to će se to vrlo brzo pokazati i biti u prvom planu“.\nMarko Čeperković je 2014. bio pomoćnik u kancelariji demokratskog kongresmena Alsija Hejstingsa.\nOve nedelje se sastao sa nekim članovima Kongresa i Helsinške komisije i kaže da primećuje promenu.\n„Promenilo se to što mislim da je sada u Vašingtonu svima jasno, bar ljudima koji se bave regionom već druže vreme, da region nazaduje u demokratskom promenama, konkretno Srbija. I vidim da ono što je delovalo kao nada, da Aleksandar Vučić može da se promeni i provede Srbiju u demokratske reforme i članstvo u EU je sve manje pristuno i da Vašington o tome menja mišljenje veoma brzo“, zaključio je Čeperković.


Datum objave: 13.03.2018 13:09 | Autor: mod\nTom prilikom državni sekretar Filipović sastao se sa načelnikom štaba Savezničke komande za operacije general pukovnikom Markusom Kneipom. Državni sekretar Filipović se zahvalio na sveobuhvatnoj podršci koju je ACO komanda pružila Crnoj Gori u procesu euroatlantskih integracija. “Crna Gora izražava spremnost i posvećenost jačanju saradnje u svim oblastima, što će, siguran sam, dodatno doprinijeti naporima alijanse da odgovori na sve složenije savremene bezbjednosne izazove” - istakao je Filipović. Takodje, informisao je sagovornika o prioritetima Ministarstva odbrane, sa posebnim fokusom na opremanju i modernizaciji Vojske Crne Gore u skladu sa najsavremenijim standardima, kao i popunu pozicija u okviru NATO komandne strukture.\nGeneral Kneip je čestitao Crnoj Gori na ostvarenim reformama i članstvu u NATO istakavši spremnost za nastavak saradnje posebno u tekućem procesu pune integracije Vojske Crne Gore u NATO vojnu i komandnu strukturu. Naglasio je da će otvaranje kancelarije nacionalnog vojnog predstavnika u SHAPE i popuna štabnih pozicija značajno doprinijeti ovom procesu.\nTokom posjete državni sekretar Filipović obišao je vojno-diplomatske predstavnike Vojske Crne Gore koji su angažovani u Kancelariji nacionalnog vojnog predstavnika Crne Gore i NATO štabnim pozicijama u SHAPE i upoznao se sa njihovim načinom života i rada u kampu.


Peti regionalni sastanak Mreže IO ŠU Niš - Mreža podrške inkluzivnom obrazovanju\nPeti regionalni sastanak Mreže IO ŠU Niš\nPeti Regionalni sastanak Mreže podrške inkluzivnom obrazovanju realizovan je realizovan 24.03.2014. godine u model školi za inkluzivno obrazovanje "Desanka Maksimović" Čokot, uz podršku organizacije KulturKontakt Austria.\nOvaj sastanak okupio je 58 učesnika (vaspitači, saradnici i deca predškolske ustanove Pčelica Niš, nastavnici i predstavnici đačkog parlamenta iz deset osnovnih i 6 srednjih škola iz Niša, Aleksinca, Ražnja, Doljevca, Niške Banje, predstavnici školske uprave Niš i članovi niške Mreže podrške inkluzivnom obrazovanju).\nCilj sastanka bio je senzibilizacija i upoznavanje članova učeničkih parlamenata osnovnih i srednjih škola sa vrstama vršnjačke podrške koja se pruža deci/učenicima sa teškoćama u učenju, kroz različite nivoe obrazovanja.\nTakođe, jedan od ciljeva bio je i upoznavanje sa načinima i vrstama vršnjačke podrške, kroz prikazivanje primera dobre prakse od predškolskog do srednjeg obrazovanja.\nPeti regionalni sastanak organizovala je i vodila koordinator Mreže podrške ŠU Niš Ljiljana Radovanović Tošić.\nDramska sekcija PU "Pčelica" Niš otvorila je sastanak originalnim dramskim prikazom ("Naša nova drugarica Jana") u kome je prikazana vršnjačka podrška devojčici koja je slepa. Najmlađi učesnici bili su izvanredni i već na samom početku senzibilisali mnogobrojne prisutne učesnike za ovu važnu temu.\nZatim je prikazan film "Inkluzivno obrazovanje u Srbiji" kojim se predstavila naša zemlja prošle godine (2013) u Njujorku, na redovnom zasedanju izvršnog odbora UNICEF-a. Deo filma snimljen je u školi domaćinu i prikazuje jedno odeljenje u kome je učenik koji koristi invalidska kolica. Odmah iza filma učiteljica ovog učenika je kroz prezentaciju predstavila na koji način je prilagođena nastava u školi i kako su prevaziđene postojeće barijere u uključivanju ovog učenika. O saradnji sa školom govorila je i majka učenika Aleksandra, koja je rekla da je zadovoljna kako je njeno dete prihvaćeno od učiteljice i svojih vršnjaka. Sastanku je prisustvovao i Aleksandar, ali nije bio "spreman da govori", obzirom da je bilo mnogo njemu nepoznatih učesnika, a iz tehničkih razloga (prevoz), njegovi vršnjaci nisu mogli da dođu i budu sa njim.\nPredstavnici Đačkog parlamenta OŠ "Desanka Maksimović’" iz Čokota predstavili su, kroz prigodnu prezentaciju, na koji način je pružana podrška njihovoj drugarici iz odeljenja Milici, učenici osmog razreda, koja se obrazuje po IOP-u od početka školovanja. U prezentaciji su prikazani podaci iz intervjua koji je rađen sa Miličinim vršnjacima, nastavnicima koji joj predaju i sa samom Milicom. Najveći problem, na početku bilo je prihvatanje od strane vršnjaka. Milica se sada u školi oseća prihvaćenom, zadovoljna je podrškom koju dobija od svojih drugarica i najviše voli nastavnice srpskog jezika i matematike.\nParlamentarci su, takođe, predstavili ukratko brojne mere podrške učenicima u nastavi i vannastavnim aktivnostima. Pokazali su kako se sve pohvaljuju i nagrađuju dobri učenici i dobri drugovi u školi, kako funkcioniše vršnjačka podrška i humanitarni fond škole. Prezentaciju možete preuzeti ovde.\nDirektorka i pedagog OŠ "Ivan Vušović", Ražanj predstavili su prezentacijama i video zapisima razvoj inkluzivnog obrazovanja u školi. Imali smo priliku da vidimo mnogo različitih tehnika rada i didaktičkog materijala koje primenjuju nastavnici u školi. Poseban utisak ostavila je nastavnica muzičke kulture koja je napravila 3-d linijski sistem i note i tako olakšala usvajanje sadržaja učenicima koji imaju različite barijere u učenju.\nŠkola mode i lepote iz Niša predstavila se filmom koji je nastao tokom saradnje u zajedničkom projektu tri srednje škole iz Niša, Kragujevca i Novog Sada. U filmu je prikazana kompleksna i realistična situacija iz života jedne srednje škole, koja je poučna i za učenike, i za roditelje, i za nastavnike.\nUčesnici sastanka su postavili nekoliko pitanja u vezi iznetih primera dobre prakse vršnjačke podrške, na koja su data obrazloženja.\nNa kraju, članovi Mreže podrške inkluzivnom obrazovanju su razmenili utiske sa sastanka. Svi smo istakli da je ovaj sastanak doneo novi kvalitet, a to je činjenica da su sastanku prisustvovali učesnici iz različitih nivoa obrazovanja, i deca iz vrtića i đaci iz parlamnata i nastavnici i saradnici, i roditelji, i direktori škola. Kvalitet sastanka je i veliki broj iznetih primera dobre prakse vršnjačke podrške u vrtićima, osnovnim i srednjim školama.


FCA organizuje novi turnir u fudbalu za zaposlene - Ritam Grada - vesti Kragujevac\nPočetna Vesti FCA organizuje novi turnir u fudbalu za zaposlene\nFCA organizuje novi turnir u fudbalu za zaposlene\nKompanija FCA Srbija organizuje četvrti po redu turnir u malom fudbalu, na kom će, počevši od sutra, pored zaposlenih u kompaniji, učestvovati i ekipe MM, JCMM, Johnson Controls Automotive, Sigit, PMC i FCA Services.\nOve godine turnir će biti održan pod sloganom „MI SMO 500L TIM“ koji će, kao i svake godine, biti prilika za zaposlene u FCA Srbija da izaberu svoje lidere, rade na širenju timskog duha, da se povežu sa drugim kolegama i sklope nova prijateljstava.\nOvaj tradicionalni turnir je samo jedna u nizu sportskih aktivnosti, koje kompanija sprovodi da bi poboljšala timski duh među zaposlenima. Osim turnira u malom fudbalu, kompanija redovno organizuje i turnire u košarci, kao i druge rekreativne aktivnosti za zaposlene.\n– FCA Grupacija je prepoznatljiva, ne samo u okviru globalne automobilske industrije, među kompanijama koje visoko vrednuju svoje ljude kao jednu od svojih najvećih snaga i prednosti. FCA Srbija se trudi da vodi brigu o svojim zaposlenima, i to nizom akcija i aktivnosti koje organizuje, ne samo za zaposlene, već i za njihove porodice – nvaodi se u saopštenju FCA.\nPrethodni članak„Studenti“ olimpijcima u čast započinju novi juriš na titulu\nSledeći članakPZD: „Radoznalo slonče“\nDjokica Sep 16, 2016 u 22:42\nDa li ima nesto pametnije od tog turnira?


Johanes Han: “2025. godina je ambiciozan, ali realan cilj za Balkan” – Haber.ba\nJohanes Han: “2025. godina je ambiciozan, ali realan cilj za Balkan”\nEvropski komesar za proširenje i susjedsku politiku Johannes Hahn smatra da je 2025. godina, kao datum za mogući prijem pojedinih kandidata sa Balkana, realan, ali ambiciozan cilj.\n“Predsjednik Evropske komisije je naveo, za pojedine kandidate, 2025. godinu kao mogući datum pristupanja. To je realno, iako ambiciozno”, rekao je Hahn u intervjuu bečkom dnevniku “Kurier”, a prenosi “Avaz“…\nNa pitanje da li će Katalonija napustiti EU, Hahn je kazao da bi svi učesnici trebalo da se vrate dijalogu.\n“Ishod izbora nije olakšao situaciju na terenu”, ocijenio je Hahn.\nVezano za postupak EU protiv Poljske, istakao je da nema govora o cijepanju Unije.\n“Mi smo u pojedinim državama suočeni s okolnostima da vladavina prava, naprimjer poštovanje sudskih presuda, još nije dovoljno razvijena”, naglasio je Hahn.\nKada je riječ o budućnosti EU, podsjetio je da je Komisija predstavila pet opcija za reformu Unije i izrazio nadu da će se postići dogovor oko jedne središnje pozicije.\nPrema njegovim riječima, odlučujuće je da se sarađuje pojačano u vanjskoj i sigurnosnoj politici, kako bi EU mogla da djeluje kao međunarodni akter, a za to je potrebno uvođenje većinskog glasanja, jer je do sada bio potreban pristanak svih.\nNa konstataciju da je EU daleko udaljena od aktivne vanjske politike, te da na Bliskom istoku odlučuje Rusija, dok se SAD povukla, a Evropljani samo gledaju skrštenih ruku, Hahn je istakao da se precjenjuje uticaj Moskve.\nŠto se tiče namjere za tješnju koordinaciju u odbrambenoj politici EU, Hahn je kazao da se radi o prvom koraku ka zajedničkim aktivnostima u istraživanju i nabavci i dodao da se vojni izdaci moraju efektivnije upotrebljavati.\nUpitan šta donosi susjedska politika, Hahn ističe da EU ili izvozi stabilnost ili rizikuje da uvozi nestabilnost.\nNa pitanje da li EU čini dovoljno da bi smanjila migraciju, Hahn je podsjetio da oko Evrope postoji 20 do 25 miliona izbjeglica, što je konstantni izazov za Evropu.\n“Postoji jaz između EU i neposrednog susjedstva po pitanju životnog standarda. Mogli bismo raditi na tome time da podstičemo ekonomski razvoj, kako bi ljudima pružili perspektivu u njihovim domovinama. Posredstvom investicionog fonda koji bi bio upotrijebljen specijalno za Afriku možemo mobilisati od evropskih preduzeća 44 milijardi eura za održive projekte. Veliki problem je rast stanovništva, naprimjer u Egiptu gdje godišnje imamo do 2,5 miliona ljudi više”, objasnio je on.\nHahn je ukazao da je “Frontex” već značajno pojačan, i izrazio nadu da članice razumiju, prilikom pregovora o novom budžetskom okviru EU, da zaštita vanjskih granica ne može biti besplatna.\nPrema njegovim riječima, važno je boriti se protiv uzroka migracije, a to nije moguće samo sa “Frontexom”.\nNa kraju, na pitanje da li će 2019.godine ponovo da se kandiduje, Hahn je rekao da će se to “još vidjeti”.\nTeme:Balkan, BiH, EU, izdvojeno, Johannes Hahn, migranti, Rusija


Poslanici izabrali članove Nadzornog odbora za praćenje izbora | Insajder\nPoslanici izabrali članove Nadzornog odbora za praćenje izbora\nPoslanici Skupštine Srbije izabrali su danas članove Nadzornog odbora, koji će sprovoditi opšti nadzor nad postupcima političkih stranaka, kandidata i sredstava obaveštavanja u toku izbornih aktivnosti.\nSkupština Srbije Foto: Srđan Ilić\nNa predlog Vlade Srbije za članove Nadzornog odbora izabrani su profesor Branko Rakić, savetnik za pravna pitanja Miodrag Savović, novinar-prezenter Ivona Pantelić, profesor nemačkog jezika i književnosti Jelena Milenković Orlić i prvak opere Aleksandar Stamatović.\nNa predlog poslaničkih grupa, članovi Odbora postali su i glumac Svetislav Goncić, prodecent Branislav Klanšček, inženjer Dragan Varagić i naučni savetnik Nikola Žutić.\nČlanovi Nadzornog odbora predloženi su pre 12 dana Skupštini Srbije. Kako je prethodno saopštila Vlada Srbije, oni će biti zaduženi za praćenje predizbornih aktivnosti i ukazivanje na eventualne nepravilnosti u postupanju političkih stranaka, kandidata i drugih učesnika u izbornom postupku.\n„Ovo telo kontrolisaće rad sredstava javnog informisanja u primeni zakona koji se odnosi na obezbeđivanje ravnopravnih uslova za predstavljanje podnosilaca izbornih lista i kandidata izbornih lista. Takođe, predlagaće mere za poštovanje jednakosti kandidata u izlaganju njihovih programa i obraćaće se javnosti kada je neophodno zaštititi moralni integritet ličnosti kandidata“, navedeno je u saopštenju.\nNadzorni odbor ima obavezu da upozorava na postupke političkih stranaka, organa uprave, kandidata i sredstava javnog obaveštavanja kojima se ometa izborna kampanja i ugrožava jednakost prava svih kandidata.\n„Ukoliko neko od učesnika u izbornoj kampanji ponašanjem poziva na nasilje, širi nacionalnu, versku ili rasnu mržnju ili podstiče na neravnopravnost polova, Nadzorni odbor će, bez odlaganja, dati inicijativu za pokretanje postupka pred nadležnim državnim organima“, navode iz Vlade Srbije.\nIako Zakon o izboru narodnih poslanika predviđa formiranje nadzornog odbora, članovi tog tela su poslednji put formirani za izbore 2000. godine.\nPoverenik: Obavestićemo tužilaštvo da je predsednik SNS poslao novo pismo penzionerima, nemamo informacije šta je s prethodnim postupkom\nCrna Gora i zvanično bez obolelih od koronavirusa, ublažavanje mera nastavljeno i u Italiji i Španiji\nStefanović razgovarao sa predstavnicima EU o predstojećim izborima\nUstavni sud: Odstupanje od režima ljudskih prava tokom vanrednog stanja opravdano nastojanjem da se sačuva opstanak države i građana


VESIĆ: Mnoge lokalne samouprave na meti bogatih pojedinaca! - Informer\n- I kada u tome ne uspeju pokreću medijsku kampanju protiv lokalne samouprave ne bi li diskreditovali one koji ne žele da im omoguće protivzakonit posao ili neke olakšice u postojećem poslu - kazao je Vesić.\n- Govoreći sa predstavnicima drugih lokalnih samouprava sa zapadnog Balkana kao i predstavnicima Evropske komisije na marginama ovog sastanka složili smo se da se mnoge od njih suoačavaju sa izazovima da se često nalaze na meti bogatih pojedinaca koji vrše pritisak da dobiju nezakonite privilegije - rekao je Vesić.\n- Mreža koju je postavljao je uglavnom nezakonita, a lokalnim samoupravama nije plaćao ništa iako imaju zakonsko pravo da ubiraju dažbine. Kada je Grad Beograd odlučio da pokrene pitanje nezakonito postavljenih mreža kao i plaćanje nadoknade, ne samo u slučaju njegovog kablovskog operatera nego i svih ostalih, Šolak je preko urednika koga je postavio na svojoj televiziji pokrenuo kampanju diskreditovanja gradske vlasti i mene lično - rekao je Vesić.\n- Nedopustivo da se na ovaj način zloupotrebljava privatna televizija. U međuvremenu se preti novinarima i sprovode istrage u njegovoj televiziji ne bi li otkrio izdajicu, a preko ''analitičara'' koje plaćaju njegove kompanije vodi medijsku hajku protiv Grada Beograda. Pa čak i preko jednog od dva udruženja novinara koje sebe naziva nezavisnim, a čiji je predsednik nažalost njegov nezvanični portparol odnosno uvek je tu da štiti njega a ne novinare - ispričao je Vesić.\n- Preko posrednika, Šolak mi je poručio da ga ne diram, a da on neće dirati mene. To praktično znači da očekuje Grad Beograd ne treba da mu naplaćuje dažbine i uklanja nelegalnu mrežu a on neće naređivati novinarima svoje televizije da nas napadaju - rekao je Vesić.\n- Grad Beograd je dovoljno snažan da izdrži napad ovog beskrupuloznog milionera, ali da druge manje lokalne samouprave u Srbiji i drugim zemljama Zapadnog Balkana to nisu, tako da im treba pomoći da izdrže napade i čuvaju javni interes - istakao je Vesić.\nGoran Vesić Dragan Šolak zamenik gradonačelnika kampanja TV N1


Braća Markes nose kacige u čast svim žrtvama virusa korona - Moto Berza\nDvojac Repsol Honde, braća Mark i Aleks Markes će na premijernoj trci sezone nositi specijalno dizajniranu kacigu, kako bi pokazali solidarnost sa svima koje je pogodila pandemija virusa korona.\nViše od 12 miliona ljudi širom sveta je zaraženo ovim virusom, uz preko pola miliona preminulih, a Španija je jedna od najteže pogođenih zemalja Evrope.\nNakon brojnih odlaganja i pomeranja, nova sezona bi konačno trebalo da startuje narednog vikenda na Heresu, gde će se voziti prve dve trke u sezoni koja će najverovatnije imati 13 rundi.\nU čast svih pogođenih Kovidom 19, braća Markes će nositi kacigu posebnog dizajna i s porukom „zajedno idemo napred“.\nNakon trke, obe kacige će otići na aukciju, a prihod od prodaje će otići Crvenom krstu.\n„Nakon dva i po meseca karantina i nakon svega što je uradio Kovid 19, želeli smo da bar na neki način odamo počast svima onima koje je ova kriza pogodila, kao i lekarima i svom medicinskom osoblju koje se hrabro bori tokom pandemije“, izjavio je Mark.\n„Danima smo Mark i ja razgovarali na koji način bi mogli da pokažemo solidarnost sa svim ljudima pogođenim pandemijom, a istovremeno da se zahvalimo svim profesionalcima na predanom radu. Ova grafika je naš način da pošaljemo poruku“, poručio je Aleks.\nBraća Markes su, kao i mnogi drugi vozači najjače klase, donirali novac i medinsku opremu bolnicama i svojoj lokalnoj zajednici, kako bi im pomogli u borbi protiv Kovida 19.